title: Tauno Kohonen

text: Vuonna 2013 valmistui Perämeren alueen veneilykohteita esittelevä nettikirja Ruotsin Skellefteåstä Kokkolaan. Maankohoaminen on tehnyt Suomen puoleisesta rannasta matalan, mutta Ruotsin puolella rannikko on kallioiden ja kalliosaarten reunustama. Kirjaan "Perämeren kohdekirja" kuvattiin yhden kesän aikana ja siinä esiteltiin graafein ja tekstein 181 erilaista veneilykohdetta ja -satamaa molempien maiden alueella


title: Tauno Kohonen

text: Tavoitteena kuvassa on harmonisuus. Suomen luontoa esittävät Tauno Kohosen kuvat ovatkin kiertäneet maailmaa valokuvanäyttelyinä, kirjoina ja DVD-esityksinä. Kohosen lempiharrastus ja työ on luonto ja sen valokuvaaminen ja nykypäivänä videokuvaaminen. Valokuvausmatkat ulkomaille suuntautuvat mieluiten Venäjälle Siperian luonnon keskelle tai Himalajalle lumihuippuisille vuorille ja teekukkuloile ja mystisiin luostareihin. Kiina on yhä tärkeämpi kuvauskohde tulevaisuudessa. Kohonen kuvaa yhä enemmän videota. Hän haluaa tehdä tarinoita luonnosta ja siitä, mitä ihmiset luonnossa tekevät tai mitä he luonnolle tekevät. Tavoitteena hänellä on yhdessä ammattitaitoisen ryhmän kanssa tehdä taiteellisesti ja teknisesti laadukkaita tv- elokuvia niistä paikoista, jotka hän tuntee hyvin.


title: Tauno Kohonen

text: ""Olen kiinnostunut eri aiheista ja paikoista, joissa elämä on lähellä luontoa ja luonnollisuutta. Tavoittelen kuvissani eheyttä ja yksinkertaisuuden harmoniaa, sitä minkä niin monet ihmiset ovat elämässään kadottaneet mutta sitä kuitenkin kaipaavat."


title: Tauno Kohonen

text: "Uskon, että luovalla työlläni on merkitystä ja vaikutusta siihen, miten suhtaudumme luontoon ja sen hyväksikäyttöön.""


title: Tauno Kohonen

text: Opiskeluaikoina alkanut valokuvausharrastus muuttui ammattimaiseksi vuonna 1991 Rapid River -yrityksen perustamisen jälkeen.


title: Tauno Kohonen

text: Kohonen on ollut mukana erilaisissa valokuvausalan luottamustehtävissä paikallisissa valokuvakerhoissa Jyväskylässä, Haapajärvellä, Nivalassa ja Kuusamossa. Hän toimi 1980-luvun ajan kuusamolaisen Kaamoskameran tehtävissä. Kohonen vaikutti Kuusamon luontovalokuvausharrastuksen kehittämiseen Kuusamo Naturan ja Kaamoskameran kautta. Hän on ollut perustamassa Ouluun Pohjoista valokuvakeskusta ja toiminut sen hallituksessa kahteen eri kertaan. Jäsenenä Valtion valokuvataiteen toimikunnassa Kohonen on ollut kaksi kautta vuosina 2007-2012. Tauno Kohonen on ollut tekemässä Rapid Riverin videoita ja kuvaesityksiä Pohjois-Suomessa. Kohonen on toiminut valokuvaus- ja videokuvaus opetustehtävissä muiden töiden ohella kymmenen vuotta. Hän on ollut alan koulutuksessa, ja hän arvostaa Pentti Sammallahden opetusta. Kansainvälistä koulutusta hän on saanut Media&Message päivillä joitakin kertoja vierailleen Todd A Gibsteinin kautta. Gibstein on tehnyt National Geographyn kuvaajien kuvista kuvaesityksiä, mitä oppia hän jakoi myös Suomessa.


title: Tauno Kohonen

text: Tauno Kohonen on käsikirjoittanut, kuvannut ja ohjannut Kitkajoki – rakas joki elokuvan, joka on valmistunut vuonna 2016. Elokuva kertoo ihmisen ja luonnon välisestä suhteesta Kuusamon ja Posion pohjoisen luonnon puhtaudesta, rauhasta, hiljaisuudesta ja väreistä vuodenaikojen vaihdellessa. Valokuvaaja Tauno Kohonen ottaa dokumentin kautta kantaa puhtaan veden merkitykseen. Uhkana sille on erämaisen Kitkajoen varrelle suunniteltu kultakaivos, jota paikalliset asukkaat kutsuvat uraanikaivokseksi. Kitkajoki kuuluu Kuusamossa sijaitsevaan Oulangan kansallispuistoon.


title: Tauno Kohonen

text: Elokuvassa edesmenneen kuusamolaisen kirjailija Reino Rinteen voimakkaat aforismit ja ajatukset kertovat koskettavasti luonnon ja ihmisen suhteesta. Kaunis luonto, Kitkajoen harvinaiset valonhetket ja vuodenaikojen vaihtelut valokuvaaja Tauno Kohosen kuvissa korostavat elokuvassa puhtaan luonnon merkitystä meille kaikille. Kitkajoki – rakas joki on YLE/TV1 Yhteistuotannot ja tuotantoyhtiö Rapid Riverin yhteistuotanto, jota Suomen elokuvasäätiö, Raija ja Ossi Tuuliaisen säätiö, Naturpolis Oy ja BusinessOulu ovat tukeneet.


title: Tauno Kohonen

text: Elokuvan traileri (7 min) elokuvan alusta vie elokuvan tunnelmiin. Reino Rinteen aforismit lukee tunnettu luontoelokuvien ääni Veikko Honkanen. Trailerin musiikki antaa suuntaa elokuvan tunnelmista.


title: Tauno Kohonen

text: Elokuvan ensi-ilta oli 18.8.2017 Savonlinnan Kansainvälisillä Luontoelokuvafestivaaleilla. Elokuva kuuluu Suomi 100 -juhlavuoden ohjelmaan. Elokuvaa täydentää Puhdas vesi KITKAJOKI Kitkajärvi -tietokuvateos ja Valoa erämaassa -näyttely.


title: Tauno Kohonen

text: Yle1:ssä vuoden 2018 tammikuussa ja vuoden 2019 tammikuussa esitettyinä toistoina elokuvan kokonaiskatsojamäärä nousi huikeaan 1.575.000 katsojaan. Areenassa oli 55.000 katselua. Elokuvan mediatiedotteet löytyvät kohdasta https://www.kitkajoki.fi/mediatiedote/


title: Tauno Kohonen

text:
Tauno Kohosen kuvia on käytetty kansainvälisesti palkituissa kuvaesityksissä. Tekijänä on ollut Smile Audiovisual Oy, eräs maailman palkituimmista perinteisen av-alan yrityksistä.Valokuvanäyttely, Valoa erämaassa, on kiertänyt kymmenenä kopiona ympäri maailmaa vuodesta 2000. Näyttelyn kierrätys on Suomen suurlähetystöjen organisoima:
Suomessa kiertäessään näyttelyllä on ollut lähes 100.000 katsojaa. Se on ollut esillä:


title: Tauno Kohonen

text: Näyttely on valmisteilla ja se sisältää valokuvia ja multimediateoksia.


title: Eeva Lepistö

text: Eeva Lepistö (s. 21. syyskuuta 1943) on suomalainen toimittaja ja sarjakuvien suomentaja. Hän toimi Helsingin Sanomien sarjakuvatoimittajana vuosina 1964–2007. Tuona aikana hän valitsi lehdessä julkaistut sarjakuvat ja suomensi vieraskieliset sarjat. Suomen sarjakuvaseura myönsi hänelle vuonna 2006 sarjakuvaneuvoksen arvonimen ja kutsui häntä perusteluissaan ”Suomen luetuimmaksi mutta myös tuntemattomimmaksi kääntäjäksi”. Lepistön erityisenä ansiona mainittiin useiden kotimaisten strippisarjakuvien nostaminen suosioon Helsingin Sanomien avulla. Hänen ”löytöjään” ovat muun muassa Juba Tuomolan "Viivi ja Wagner", Pauli Kallion ja Christer Nuutisen "Kramppeja ja nyrjähdyksiä", Timo Mäkelän "Kalliokadun blues" ja Pertti Jarlan "Fingerpori". Lepistö on saanut myös Suomen Valkoisen Ruusun ansioristin vuonna 2005.


title: Eeva Lepistö

text: Lepistö oli usean vuosikymmenen ajan Jim Davisin "Karvisen" ainoa suomentaja. Lepistö nosti sarjan Helsingin Sanomien sunnuntaisivuille vuonna 1981 ja keksi nimelle "Garfield" suomennoksen "Karvinen". Hän suomensi 1990-luvun loppuun mennessä yli 50 "Karvinen"-kokoelmaa sekä kaksi kokoelmaa Dik Brownen "Harald Hirmuista" ja yhden kokoelman Bud Gracen "Hannesta".


title: Älykkyystesti

text: Älykkyystesti on psykologinen testi, jolla mitataan testattavan henkilön älykkyyttä. Älykkyystesti koostuu varta vasten älykkyystestiä varten luoduista tehtävistä, joista suoriutumisen perusteella henkilön älykkyyttä arvioidaan.


title: Älykkyystesti

text: Suurin osa älykkyystesteistä pyrkii mittaamaan niin sanottua g-tekijää eli yleisälykkyyttä. Jotkin testit mittaavat älykkyyden eri osa-alueita. Ne antavat testatulle henkilölle älykkyysprofiilin, josta ilmenevät muun muassa hänen kognitiiviset vahvuusalueensa.


title: Älykkyystesti

text: Älykkyystestin antamaa tulosta voidaan verrata suureen joukkoon muiden henkilöiden testituloksia, ja näin henkilön älykkyys voidaan määritellä suhteessa muihin ihmisiin. Älykkyys ilmoitetaan älykkyysosamääränä (ÄO). ÄO:ta määriteltäessä henkilön älykkyystestin pistemäärää verrataan normaalijakaumaan, jonka keskiarvo on 100, minkä jälkeen pistemäärä suhteutetaan testattavan ikään.


title: Älykkyystesti

text: Yleisälykkyyttä mittaavia testejä on muodoltaan erilaisia. Niille on tyypillistä se, että ne vaativat mahdollisimman vähän ennalta opittuja tietoja tai taitoja. Niitä yhdistää se, että niiden ongelmanratkaisussa tarvitaan tiettyjä yleisen tason komponentteja, joiden esiintyminen todennetaan testien välisellä korrelaatiolla ja testien korrelaatiolla g-tekijään. Niille on ominaista myös standardointi.


title: Älykkyystesti

text: Älykkyystestien soveltuvuutta eri kultturitaustaisten ja koulutukseltaan toisistaan poikkeavien ihmisten testaamiseen on toisinaan epäilty. Vuonna 1994 kaikkiaan 52 psykologia totesi ÄO-testin olevan hyvä ja kulttuurisesti riippumaton keino mitata ihmisen älykkyyttä.


title: Älykkyystesti

text: Älykkyystestit syntyivät tarpeesta selvittää, onko oppilas laiska vai heikko. Ensimmäisen älykkyystestin kehitti psykologi Alfred Binet vuonna 1905. Psykologi Lewis Terman kehitti testiä edelleen Stanfordin yliopistossa, jonka mukaan testi sai nimekseen Stanford-Binet. Vuoden 1916 koesarjaan perustuvat edelleen useimmat nykyisetkin älykkyystestit.


title: Älykkyystesti

text: Yhdysvalloissa nykyisin käytetyimpiä aikuisten älykkyystestejä ovat Wechsler Adult Intelligence Scale (WAIS) ja Stanford–Binet. Suomen Mensan käyttämä älykkyystesti on kulttuurineutraali yleistä älykkyystekijää mittaamaan pyrkivä tasokuviopäättelytesti.


title: Tolerance 0

text: Tolerance 0 on suomalaisen metalliyhtye S-TOOLin albumi, joka julkaistiin 15. syyskuuta 2017.


title: Tolerance 0

text: Kaikki kappaleet säveltänyt sekä sanoittanut Ville Laihiala ja sovittanut S-TOOL.


title: Stephen Wooldridge

text: Stephen Brian Wooldridge (17. lokakuuta 1977 Sydney – 15. elokuuta 2017) oli australialainen ratapyöräilijä, olympiavoittaja ja maailmanmestari.


title: Stephen Wooldridge

text: Wooldridge voitti joukkuetakaa-ajon olympiakultaa Ateenassa 2004, missä hänet palkittiin Peter Dawsonin tavoin kultamitalilla, vaikka he osallistuivat vain karsintavaiheeseen. Wooldridge voitti joukkuetakaa-ajossa myös muun muassa neljä maailmanmestaruutta. Hän kuoli vain 39-vuotiaana 15. elokuuta 2017.


title: Eurooppatie E40

text: Eurooppatie E40 on pisin eurooppatie, jolla on pituutta noin 8 500 kilometriä. Tien läntisin pää on Ranskassa ja itäisin Kazakstanissa. Tie alkaa Pohjois-Ranskan Calaisista ja kulkee Belgian, Saksan, Puolan, Ukrainan, Venäjän, Länsi-Kazakstanin, Uzbekistanin ja Kirgisian halki Itä-Kazakstanin Ridderiin. Suurimmat tien varrella olevia kaupungit ovat Bryssel, Köln, Dresden, Wroclaw, Krakova, Lviv, Kiova, Harkova, Volgograd, Taškent, Samarkand, Biškek ja Almaty.


title: Francesco La Macchia

text: Francesco La Macchia (9. lokakuuta 1938 Tonnarella – 31. heinäkuuta 2017) oli italialainen ratameloja ja olympiamitalisti.


title: Francesco La Macchia

text: La Macchia saavutti parinsa Aldo Dezin kanssa kanadalaiskaksikkojen 1 000 metriltä olympiahopeaa Roomassa 1960. Hän kuoli 78-vuotiaana 31. heinäkuuta 2017.


title: Metalliruiskuvalu

text:
Metalliruiskuvalu () on prosessi joka muistuttaa muovien ruiskuvalua. Ruiskuvalun jälkeen MIM-osasta (ns. vihreä osa) poistetaan muovinen sideaine. Tämän jälkeen ns. ruskeat osat sintrataan uunissa.
Menetelmä soveltuu pienten (usein alle 30 g) monimuotoisten osien massavalmistukseen.


title: Daraan kansannousu ja taistelut

text: Daraan kansannousu ja taistelut olivat vuonna 2011 tapahtuneet protestit ja hallituksen vastahyökkäys, jotka johtivat Syyrian sisällissotaan.


title: Daraan kansannousu ja taistelut

text:
Salainen poliisi pidätti iskulauseita maalanneita poikia. Kun turvallisuuspalvelu ei suostunut alussa palauttamaan näitä vapaaksi, lasten sukulaiset raivostuivat. He vetivät muutaman tuhannen verran protestoijia mukaan.
Hallitus vastasi protesteihin kyynelkaasulla, kumiluodein ja ampumalla kovilla.
Sitten raivostuneet protestoijat hyökkäsivät Daraan hallintorakennuksiin ja oligarkin omistamaan Syriatelin rakennukseen polttaen nämä. Hallitus vastasi tähän "rautanyrkillä": se saartoi Daraan raskain asein. Näiden avulla hallitus kykeni murskaamaan Daraan protestin. Mutta protestit olivat nopeasti levinneet koko Syyriaan. Näin sai alkunsa koston kierre, joka vei maan sisällissotaan.


title: Daraan kansannousu ja taistelut

text: Daraan asukkaista oli enemmistö sunneja. Kaupunki on etelässä lähellä Jordanian rajaa. Daraa oli ollut kapinakaupunki vuoden 1982 levottomuuksissa. Daraalaisia suututti turvallisuusviranomaisten vuoden 2008 säädetyn lain perusteella tekemä maitten takavarikointi. Toisaalta hallinnossa oli paljon daraalaisia.. Daraassa oli perinteisillä sunniheimoilla suuri merkitys.


title: Daraan kansannousu ja taistelut

text: Daraan mielenosoitukset alkoivat, kun salainen poliisi pidätti 6. maaliskuuta noin viisitoista 10–15-vuotiasta poikaa. Pojat olivat maalanneet 16. helmikuuta spraymaalilla seiniin mm. "Sinun vuorosi tulossa, tohtori", "Jätä paikkasi" ja Tunisiassa ja Egyptissä käytetyn iskulauseen As-shaab yoreed eskaat el nizam!, "Kansa haluaa kaataa hallituksen" sekä jopa yhden pojan nimen "Nayef Abazid". Pojat olivat nähneet kumouksellisia iskulauseita televisiossa ja halusivat pitää hauskaa hallinnon kustannuksella. Viranomaiset pidättivät alussa yhden pojista ilmeisesti nimikirjoituksen pohjalta ja saivat muiden poikien nimiä selville kiduttamalla. Kidutetut pojat siirrettiin Suwaydasta Damaskokseen, missä kidutus jatkui.


title: Daraan kansannousu ja taistelut

text:
Etelä-Syyriassa heimo- ja perheyhteisöt olivat tärkeitä, ja Daraassa kaikki tunsivat toisensa.
Perheellä oli vahva kunniakäsitys ja keskinäinen lojaalisuus.
Kun omaiset ja muut paikalliset kysyivät poikiaan vapaaksi vankilasta 26. helmikuuta, he kysyivät apua Assadin serkulta, joka johti alueen poliittisen turvallisuuden haaraa. Mutta kenraali Atef Najib kehotti vanhempia unohtamaan lapsensa. Ja hankkimaan lisää, missä asiassa kyllä luvattiin apua.
Miehet poistuivat, ja jättivät hattunsa paikalle vanhan tavan mukaan. Omaiset palasivat kotiinsa raivoissaan ja hävinneinä.


title: Daraan kansannousu ja taistelut

text: Tämän jälkeen oikeustalon eteen tuli istumamielenosoitus, jonka poliisi hajotti. Tämän jälkeen tuhannet kaupunkilaiset järjestivät mielenosoituksen Daraan al Omari-moskeijassa. Turvallisuuspoliisi hajotti rauhanomaisen mielenosoituksen pääasiassa vesitykein ja kyynelkaasulla, mutta myös ampumalla tappaen neljä.. Lisäksi satoja haavoittui. Hallitus vapautti pidätetyt lapset. Mutta näitä oli kidutettu, mikä lisäsi kansan raivoa


title: Daraan kansannousu ja taistelut

text: Tämä johti entistä suurempiin mielenosoituksiin ja niiden tukahduttamisyrityksiin turvallisuusjoukkojen taholta. Protesteista tuli viikottaisia. 23. - 25. maaliskuuta hallituksen joukot tappoivat ainakin 31 mielenosoittajaa. Hallitus siirsi Najibin pois turvallisuuspäällikön virasta. Se myös lupasi tutkimuksen Daraan tapahtumista, mutta tätä ei tehty.


title: Daraan kansannousu ja taistelut

text: Omaiset ja muutamat muut järjestivät istumamielensoituksen, jonka poliisi hajotti. Seuraavan päivän istujista pidätettiin muutama.


title: Daraan kansannousu ja taistelut

text:
15. maaliskuuta tuli Daraan oppositioaktivisteille tieto siitä, että Damaskoksessa oli tekeillä
protesti, ja Daraan aktivistit päättivät liittyä protestiin paikkakunnallaan mukaan.


title: Daraan kansannousu ja taistelut

text: Aktivisti Ali Masalmeh alkoi perjantaina 18. maaliskuuta puhua ihmisille moskeijassa ”Jumala on suuri, vapaus, oikeudenmukaisuus” ja sai kannattajajoukon mukaansa. Joukko lähti kohti toista moskeijaa, joka oli tyhjenemässä, ja josta tuli lisää väkeä. Poliisi neuvotteli ja kysyi protestoijilta, mitä nämä haluavat. He sanoivat haluavansa pidätetyt lapset takaisin. Kun poliisi lupasi että lapset vapautetaan, kansa vastasi: ”Valheita, valheita”. Sitten mielennosoittajat alkoivat huutaa tukea Damaskoksen aktivisteille. 300 turvajoukkojen miestä saapui paikalle. Eräs protestoija heitti turvajoukkoja kohti kiven, johon joukot vastasivat tulituksella. Turvallisuusjoukot vastasivat tähän muun muassa ampumalla kovilla väkijoukkoon, jolloin neljä kuoli ja satoja haavoittui. Pian tämän jälkeen mielenosoitukset muuttuivat mellakoiksi, ja protestit alkoivat levitä koko Syyriaan. Protestoijat hyökkäsivät 20. maaliskuuta baath-puolueen päämajaan ja Assadin suvun omistaman Syriatelin rakennukseen ja sytyttivät ne tuleen. Seitsemän poliisia kuoli.


title: Daraan kansannousu ja taistelut

text: Presidentti Assad armahti levottomuuden aiheuttaneet pojat, ja 20. maaliskuuta pojat vapautettiin, mutta hakattuna ja kidutettuna. Yksi oli menettänyt silmänsä ja muutamien kalloissa oli murtumia.


title: Daraan kansannousu ja taistelut

text: 23. maaliskuuta armeija hyökkäsi Omarin moskeijaan. Rynnäkössä kuoli ainakin 37 ihmistä.


title: Daraan kansannousu ja taistelut

text: 25. maaliskuuta Daraassa marssi joidenkin väitteiden mukaan jopa 100 000 ihmistä, joista 20 sai surmansa armeijan avattua tulen aseettomia mielenosoittajia vastaan. Aseettomia ihmisiä kuoli muissakin mielenosoituskaupungeissa. Mielenosoittajat vaativat lopulta Assadin suvun ylivallan purkamista, aitoa demokratiaa, etnisten ryhmien välistä tasa-arvoa ja poliittisia vapauksia.


title: Daraan kansannousu ja taistelut

text: Hallitus lähetti 18. maaliskuuta delegaation, joisa oli mm. kenraali Rustom Ghazali, erittäin korkea-arvoinen sotilastiedustelun upseeri. Hallitus koetti rauhoitella heimojohtajia vapauttamalla pidätetyt pojat 20. maaliskuuta. Mutta tämä raivostutti paikallisia heimojohtajia, kun poikia oli kidutettu.


title: Daraan kansannousu ja taistelut

text: 8. huhtikuuta Daraassa kuoli 27 protestoijaa kummankin osapuolen käyttämään väkivaltaan. Hallituksen turvallisuusjoukot yrittivät pysäyttää marssin. joka kuitenkin jatkoi eteenpäin. Turvallisuusjoukot tulittivat suoraan väkijoukkoa aseilla. Lisäksi he käyttivät myös kyynelkaasua. Sala-ampujat ampuivat talojen katoilta. Kepein aseitautuneet turvallisuusjoukot hakaksivat jo kuolleen protestoijan tunnistamattomaksi möykyksi. Kun ambulanssit tulivat, turvallisuusjoukot estivät näitä pomimimasta haavoittuneita kyytiin. Turvallisuusjoukot ampuivat ambulanssin lääkärin ja sairaanhoitajat. Turvajoukot myös ampuivat protestoijia, jotka koettivat kantaa haavoittuneita pois.


title: Daraan kansannousu ja taistelut

text:
22. huhtikuuta "Suurena perjantaina" Syyrian 20 kaupungin protesteissa kuoli noin sata ihmistä. Oliivinlehtiä kantaneesee rauhanomaiseen mielsnoitusjoukkon osui äkkiä luoteja. Päivä oli siihen astisista ehkä verisin.
Kansa hyökkäsi raivoissaan oikeustaloon, Baath-puolueen toimistoon ja ennen kaikkea Syriatelin konttoriin. Syriatelin omisti Bashar Assadin serkku Rami Makhluf. Vihastuneet protestoijat polttivat Syriatelin konttorin


title: Daraan kansannousu ja taistelut

text:
Samoihin aikoihin, 26 maaliskuuta protestoijien kuolemat levisivät Sanamyniin, Homsiin ja Latakiaan. Hallitusta auttava puolisotilaallinen shabiha-joukko alkoi murhata hallituksen vastustajia.
28. huhtikuuta mennessä 500 mielensoittajaa oli kuollut, ja 24. toukokuuta 2011 mennessä kuolleita oli jo 1 100.


title: Daraan kansannousu ja taistelut

text:
Daraan mielenosoitukset kukistettiin 25. huhtikuuta - 5 toukokuuta 2011 raskain asein.
Syyrian armeija saartoi Daraan 25. huhtikuuta. Daraassa toimivat lähinnä erikoisjoukot ja pahamaineinen Maherin 4. divisioona. 6000 miehen voimin liikkeelle lähtenyt armeija käytti nyt ensi kertaa tankkeja ja sala-ampujia mielenosoittajia vastaan. Armeija pidätti mielenosoittajia ja kiersi talosta taloon. Armeija hyökkäsi varsinkin moskeijoita vastaan. Armeija katkaisi sähkön, veden, puhelinlinjat ja esti ruokakuljetuksia. Armeijan hyökättyä kaupunkiin panssarivaunujen tukemana useita paikallisia kuoli. Erään aktivistiryhmän mukaan kahden päivän aikana kuoli 244 daraalaista ja 84 ilmeisesti mielenosoittajia ampumasta kieltäytyneitä hallituksen sotilasta. Maaliskuussa 2014 useita Assadin puolesta mielenosoittaneita kuoli kranaatinheitiniskussa.Daraassa myös jotkut sunnisotilaat kapinoivat Basharin veljen Maherin johtamaa 4. divisioonaa vastaan. He polttivat ainakin neljä panssaria.
Kun 13-vuotias poika Hamza al-Khatib yritti salakuljettaa ruokaa piiritettyyn kaupunkiin, salainen poliisi pidätti ja kidutti hänet kuoliaaksi. Muutamaa viikkoa myöhemmin turvakllisusupalvelu luovutti ruumiin lapsen omaisille.
Protestoijien väkivaltaa, hallituksen joukkojen väkivaltyaa ja piirityksiä oli pian myös muualla: Banijasissa, Jisr al Shughourissa, Tal Kalakhissa. Ja pian myös
Homsin kaupungissa. Niinpä sisällissotaan vievä maan laajuinen koston kierre oli käynnissä.


title: Daraan kansannousu ja taistelut

text:
5. toukokuuta 2011 armeija vetäytyi Daraasta, mutta tankit saapuivat Damaskoksen esikaupunkeihin ja Homsiin. Hallituksen miehet murtautuivat Damaskoksessa taloihin pidättämään ihmisiä. Turvallisuusjoukot hyökkäsivät Dumaan pariin sairaalaan missä kapinallisia hoidettiin, ja hakkasivat siellä potilaita ja hoitajia, sekä pidättivät kymmenen. Seuraavana päivänä mielenosoitukset nousivat keskipäivän rukokuksen jälkeen Damaskoksen esikaupungeissa, Homsissa, Hamassa, Baniyasissa ja Syyrian Kurdistanissa.
Tapahtumia Daraassa on pidetty Syyrian sisällissodan alkuna.


title: Daraan kansannousu ja taistelut

text: 12. heinäkuuta 2018 Daraan eteläosat antautuivat ja Syyrian armeija sai kaupungin kokonaan hallintaansa.


title: Simon Parviainen

text: Simon Parviainen (25. kesäkuuta 1812 – 23. joulukuuta 1877) oli kauppias, tehtailija ja laivanvarustaja Joensuussa ja Pietarissa.


title: Simon Parviainen

text: Pohjois- ja Raja-Karjalasta lähtöisin olevasta Parviaisten ns. Kiihtelysvaaran Oskolan sukuhaarasta useat suvun jäsenet ja heidän puolisonsa ovat kohonneet merkittäviksi kauppiaiksi tai tehtailijoiksi ja vaikuttaneet muillakin aloilla 1800-luvulta alkaen. Tämän sukuhaaran vanhin on Antti Ollinpoika Parviainen (syntynyt 1674, kuollut 27. toukokuuta 1737 Kiihtelysvaaran Oskolassa).


title: Simon Parviainen

text: Simon Parviainen oli kauppias Kiihtelysvaarasta, Oskolan sukuhaaraa. Hän harjoitti kaupankäyntiä Joensuussa jo ennen kaupungin perustamista 1848 ja hankki porvarioikeudet perustetussa kaupungissa kuten nuoremmat veljensä Henrik Parviainen, Petter Parviainen ja Erik Parviainen sekä Jyväskylässä Michel Parviainen. Erik Parviainen hankki porvarioikeudet, mutta teki konkurssin 1860. Tämän jälkeen hän kuolemaansa saakka työskenteli veljensä Simon Parviaisen apuna.


title: Simon Parviainen

text:
Simon Parviaisen oma talo oli korttelin 44 tontilla 5 (vanha numerointi), Torikadun ja Suvantokadun kulmassa. Hän omisti kaikkiaan kuusi tonttia, ja 1862 hän rakensi komean asunnon kaupungin eteläkärkeen Koulu- ja Kalevankadun väliin. Myöhemmin se siirtyi pormestari J.A.Nystenin omistukseen, mutta purettiin 1959. Simon Parviainen rakennutti muitakin taloja 1850-1860-luvulla. Mm. Rantakatu 7:ssä sijaineen talon hän myi tohtori H.Hällströmille, ja sitä kutsuttiinkin Hällströmin taloksi.Se purettiin 1956. Simon Parviainen harjoitti aluksi etenkin voi- ja viljatukkukauppaa sekä rihkamakauppaa markkinoilla.
Simon Parviainen hankki 1856 kumppaninsa A.J.Mustosen kanssa N.L.Arppelta Utran sahan Joensuun pohjoispuolelta. Samana vuonna sama omistaja myi Parviaiselle ja Mustoselle Puhoksen sahan. 1860 Parviainen ja Mustonen ostivat Ilajan ja Käenkosken harkkohytit.


title: Simon Parviainen

text: 1862 Ivan Kononoffin perustamassa Haukipuron olutpanimossa Simon Parviainen oli osakkaana ja v.1877 hänellä oli n. 1/5 osuuksista.


title: Simon Parviainen

text: 1871 Simon Parviainen veljensä Petter Parviaisen ja vävynsä Fritiof Napoleon Neppenströmin kanssa perusti paloviinatehtaan. Polttimo sijaitsi kaupungin laidalla hautausmaan ja Pielisjoen välissä ja tislaamo keskellä kaupunkia Malmi- ja Torikadun kulmassa. Myöhemmin tuotantolaitosta kutsuttiin Neppenströmin ränniksi.


title: Simon Parviainen

text: Jo vuonna 1852 Simon Parviainen oli mukana ensimmäisessä höyrylaivayhtiössä. 1856 Simon Parviainen ja Mustonen hankkivat kolmimastoparkin "Toivo". Se oli ensimmäinen alus, joka kulki uuden Saimaan kanavan läpi Itämerelle. Myös Joensuun ensimmäinen matkustajahöyrylaiva voidaan kirjata Simon Parviaisen nimiin, muina osakkaina Reinhold Ryynänen ja Miron Smirnoff. Se valmistui 1865, ja sen nimi oli Joensuu. Samana vuonna Simon Parviainen hankki veljiensä kanssa matkustaja- ja rahtilaivan Väinämöinen. Se purjehti aina Lyypekkiin asti. Todennäköisesti Simon Parviainen oli osakkaana lisäksi laivoissa Karjalainen, Merkurius ja Ilmarinen.


title: Simon Parviainen

text: 1866 Simon Parviainen keskittyi teollisuudesta kaupankäyntiin Pietarissa. Parviainen perusti silloin 1. luokan kauppahuoneen eli tukku- ja viljatuotteiden kaupan "Parviainen & Co." Pietariin, osoitteeseen Nikolajevskajan Rantakatu 29. Myöhemmin sitä hoitivat poika Johan (Janne) Parviainen, tytär Anna Åkerstedt (o.s. Parviainen ) ja hähen miehensä, kauppaneuvos J.W.Åkerstedt sekä Otto Otonpoika Brunström. Yhtiö laajeni myös metalliteollisuuteen: ns. Staryi Parviainen (Vanha Parviainen) ja alabasteritehtaaseen.


title: Simon Parviainen

text: Simon Parviaisen vaimo oli Hedvig Forsell (16.tammikuuta 1810 – 5.tammikuuta 1869). Heillä oli viisi lasta. Poika ja vävyt olivat huomattavia kauppiaita:Simon Parviainen oli oman työnsä ohella uuden Joensuun kaupungin kantavia voimia. 1849, kun koko Joensuu oli vielä melkein kokonaan metsää, suota ja peltoa, Simon Parviainen oli kadunrakennustoimikunnassa A.J.Mustosen ja Theodor Tolpon kanssa. He vastasivat kaupunkikuvan muodostumisesta. Simon Parviainen oli myös kaupunginvanhimpia (nykyään kaupunginvaltuutettu) ja järjestysoikeuden vannotettu apujäsen sekä kaupungin rakennuslainavarojen toimikunnan jäsen. Hän urakoi Theodor Tolpon kanssa kaupungin ruiskuhuoneen.


title: Simon Parviainen

text: Simon Parviainen kuoli jouluaatonaattona 1877, ja hänet on haudattu Joensuun hautausmaalle.


title: Kairon julistus (1943)

text: Kairon julistus annettiin toisen maailmansodan liittoutuneiden johtajiin kuuluvien Britannian pääministerin Winston Churchillin, Yhdysvaltain presidentin Franklin Rooseveltin ja Kiinan generalissimus Tšiang Kai-šekin Kairossa pitämän konferenssin päätteeksi 27.11.1943. Konferenssissa ja julistuksessa käsiteltiin liittoutuneiden tulevia sotatoimia Japania vastaan.


title: Achensee

text: Achensee on Itävallassa, Tirolin osavaltiossa, Jenbachin kunnan pohjoispuolella sijaitseva järvi. Se on 133 metrin syvyydellään, 9,4 kilometrin pituudellaan ja 6,8 km² pinta-alallaan Tirolin suurin ja syvin järvi. Achenseen länsipuolella kohoaa vuoristo Karwendel ja itäpuolella Brandenbergin Alpit. Muiden vuoristojärvien tavoin lämpötila on alhainen ja nousee harvoin yli 20 asteen. Surffaus on mahdollista järven koon ja tuulisten olosuhteiden ansiosta.


title: Run–D.M.C. (albumi)

text: Run–D.M.C. on yhdysvaltalaisen hip hop -yhtyeen Run–D.M.C:n esikoisstudioalbumi. Albumi julkaistiin 27. maaliskuuta 1984, ja sitä pidettiin aikanaan mullistavana, koska se esitti aggressiivisempaa hip hop -tyyliä vastakohtaisena kevyelle hip hopille, joka oli suosittua siihen aikaan. Tämän albumin ansiosta Run–D.M.C:tä on pidetty 1980-luvun puolivälin new school hip hopin pioneereinä.


title: Mario Cantaluppi

text: Mario Cantaluppi (s. 11. huhtikuuta 1974 Schlieren, Sveitsi) on sveitsiläinen jalkapalloilija ja jalkapallovalmentaja. Pelipaikaltaan hän oli puolustava keskikenttäpelaaja.


title: Mario Cantaluppi

text: Cantaluppi pelasi Sveitsin pääsarjassa 345 ottelua edustaen Grasshopper Club Zürichiä, FC Baselia, Servetteä ja FC Luzernia. Hän oli voittamassa Sveitsin-mestaruutta Grasshopper Club Zürichissä kaudella 1990–1991 sekä FC Baselissa kausina 2001–2002 ja 2003–2004. Sveitsin cupin Cantaluppi voitti FC Baselissa kausina 2001–2002 ja 2002–2003.


title: Mario Cantaluppi

text: Vuosina 2004–2006 Cantaluppi pelasi 58 Bundesliigan ottelua 1. FC Nürnbergissä. Vuosina 2008–2010 hän edusti belgialaista Sint-Truidensea pelaten 47 ottelua maan pääsarjassa ja 34 ottelua toiseksi korkeimmalla sarjatasolla 2. divisioonassa.


title: Mario Cantaluppi

text: Cantaluppi pelasi Sveitsin maajoukkueessa 22 ottelua ja teki neljä maalia vuosina 1997–2003.


title: Mario Cantaluppi

text: Valmentamisen Cantaluppi aloitti vuonna 2010 SC Buochsissa, jossa hän toimi pelaaja-valmentajana. Keväällä 2014 Cantaluppi toimi seitsemän ottelun ajan Servetten päävalmentajana Sveitsin toiseksi korkeimmalla sarjatasolla Challenge Liigassa.


title: Henrik Parviainen

text: Henrik Parviainen, myös Henrik Parwiainen tai Heikki Parviainen (25. helmikuuta 1814 – 2. toukokuuta 1877), oli kauppias Joensuussa ja valtiopäivämies.


title: Henrik Parviainen

text: Pohjois- ja Raja-Karjalasta on lähtöisin ns. Kiihtelysvaaran Oskolan sukuhaara, josta useat suvun jäsenet ja heidän puolisonsa ovat kohonneet merkittäviksi kauppiaiksi tai tehtailijoiksi ja vaikuttaneet muillakin aloilla 1800-luvulta alkaen. Tämän sukuhaaran vanhin on Antti Ollinpoika Parviainen (syntynyt 1674, kuollut 27. toukokuuta 1737 Kiihtelysvaaran Oskolassa). ,


title: Henrik Parviainen

text: Henrik Parviainen oli maakauppias Kiihtelysvaarasta, Oskolan sukuhaaraa. Hän harjoitti kaupankäyntiä Joensuussa jo ennen kaupungin perustamista 1848 ja hankki porvarioikeudet perustetussa kaupungissa kuten veljensä Simon Parviainen, Petter Parviainen ja Erik Parviainen sekä Jyväskylässä Michel Parviainen.


title: Henrik Parviainen

text: Henrik Parviaisen ensimmäinen vaimo oli Elin Simonsdotter (1826–1847 Kiihtelysvaarassa), toinen Sofia Cajander (1829–1897). Henrikillä oli 13 lasta, joista mainittakoot poika Simo Fritiof Parviainen, piirilääkäri ja valtiopäivämies, tytär Johanna Selina Parviainen, tehtailija C.J.Cederbergin vaimo sekä tytär Elise Parviainen, joka vuosi isänsä kuoleman jälkeen oli ensimmäinen ja ainoa nainen, joka sai Joensuussa porvarioikeudet.


title: Henrik Parviainen

text: Henrik Parviainen hankki perustetusta Joensuun kaupungista tontin asuntoa ja kauppahuonetta varten Torikadun ja Suvantokadun kulmasta (korttelista 52 tontti 4 vanhan numeroinnin mukaisesti), nykyään K-Citymarketin kohdalla. Hän asui siinä koko loppuelämänsä. Vuonna 1862 siihen rakennettiin Joensuun ensimmäinen lämmitettävä eteinen. Henrik Parviainen kauppasi mm. voita, turkiksia, suolaa, kahvia, kankaita ym. Ehkä hänen hyväntahtoisuutensa takia hän ajautui konkurssiin v. 1877, ja hän kuoli samana vuonna.


title: Henrik Parviainen

text: Henrik Parviainen rakennutti Joensuuhun 3 asuintaloa, mutta yksikään niistä ei enää ole säilynyt. Lisäksi hän urakoi yhdessä talollinen Tuomas Laurikaisen kanssa Niskasaaren viljamakasiinin, joka valmistui v. 1852. Se on Joensuun vanhin kivirakennus ja museoviraston valtakunnallisesti merkittävä kulttuuriympäristö.


title: Henrik Parviainen

text: Henrik Parviainen osallistui laivaliikenteen kehittämiseen kahdessa laivayhtymässä, mm. höyrylaiva Väinämöisen osakkaana vuodesta 1866 lähtien.


title: Henrik Parviainen

text: Oman kaupankäynnin ohella Henrik Parviainen toimi Joensuussa Järjestysoikeuden vannotettuna apujäsenenä, kaupunginvanhimpina (valtuutettujen edeltäjä) ja kaupungin rahavarainhoitajana eli kaupunginkasöörinä (kamreerin edeltäjä) sekä rakennuslainavarain toimikunnassa. Vuonna 1863 hänet valittiin Suomen Suuriruhtinaskunnan valtiopäivämieheksi. Valtiopäivillä hyväksyttiin mm. Henrik Parviaisen ja A.J.Europaeuksen esitys Joensuun yläalkeiskoulun (myöhemmin Joensuun lyseo) perustamisesta. Hän oli perustamassa Joensuun porvariston eläkekassaa 1856. Hän toimi seurakunnan kirkkovaltuuston jäsenenä 26 vuotta ja lukkarina 12 vuotta. Henrik Parviainen oli Suomalaisen Kirjallisuuden Seuran aktiivijäsen.


title: Terminator (tuotesarja)

text: Terminator on tuotesarja, joka on alkanut James Cameronin ohjaamasta elokuvasta.


title: Terminator (tuotesarja)

text: Sarjaan kuuluu useita elokuvia, videopelejä, sarjakuvia ja muita tuotteita.Videopelejä ovat kehittäneet useat eri yritykset eri alustoille.


title: King of Rock

text:
King of Rock on yhdysvaltalaisen hip hop -trion Run–D.M.C:n toinen studioalbumi. Albumi tuotettiin sekä julkaistiin vuonna 1985 ja se on rocksävytteisempi yhtyeen aikaisempaan albumiin "Run–D.M.C." verrattuna. Monet albumin "King of Rock" kappaleista sisältävät raskaita kitarariffejä. Albumi sijoittui Billboard 200 -listan sijalle 52.
sekä "Billboardin" Top R&B/Hip-Hop Albums -listan sijalle 12.


title: Carl Johan Cederberg

text: Carl Johan Cederberg, myös C.J.Cederberg tai Janne Cederberg (20. heinäkuuta 1847 – 19.maaliskuuta 1908), oli kauppias ja tehtailija Joensuussa.


title: Carl Johan Cederberg

text: C.J.Cederbergin isä Gustaf Cederberg (3. toukokuuta 1823 – 16. marraskuuta 1875) perusti Petter Parviaisen kanssa Joensuussa yhtiön Gustaf Cederberg & Co ja Penttilän sahan. Petter Parviaisen vetäydyttyä hankkeesta ja 1875 isän sekä 1886 veljen ja yhtiökumppanin Bernhardin kuoltua, C.J.Cederberg jäi 1880-luvulla yksin johtamaan yhtiötä.


title: Carl Johan Cederberg

text: C.J.Cederbergin ensimmäinen vaimo oli Anna Kristina Watanen, (25. huhtikuuta 1850 – 26. toukokuuta 1881), Simon Parviaisen sisaren tytär, ja toinen vaimo Johanna Celina (Hanna) Parviainen, (11. joulukuuta 1856 – 4. elokuuta 1914), Henrik Parviaisen tytär.


title: Carl Johan Cederberg

text: C.J.Cederbergillä oli yhteensä 10 lasta, joista mainittakoot: Väinö Cederberg (s.1881) yhtiön toimitusjohtaja C.J.Cederbergin kuoleman jälkeen, yhtiön johtokunnan jäsenet John Cederberg (s.1875) ja Aarne Cederberg (s.1885) sekä Arla Cederberg (s.1886), Joensuun taidemuseon suurlahjoittaja. Lapsista John ja Aarne olivat yhtiön johtokunnassa, mutta erityisesti karjatalouden kehittämisessä heillä oli suuri ansio. Gustaf Cederberg & Co. -yhtiö harjoitti Penttilän sahan lisäksi mm. maa- ja karjataloutta, johon kuului peltoja ja mylly, suuri tiilinavetta sekä karjanhoitokoulu. Cederbergien kauppa oli Torikadulla, nykyisen K-Citymarketin kohdalla.


title: Carl Johan Cederberg

text:
Penttilän sahaa palvelleista tervahöyryistä S/S Suomi on nykyisin Lappeenrannan satamassa kahvilana nimellä Prinsessa Armaada.
Carl Johan Cederberg kuoli työmatkalla Pariisissa 1908
. Carl Johan Cederberg, Hanna Cederberg ja useita muita Cederberg-suvun henkilöitä on haudattu Joensuun hautausmaalle. Hautamuistomerkin on suunnitellut Eliel Saarinen.


title: Na Hong-jin

text:
Na Hong-jin (s. 1974) on korealainen elokuvaohjaaja ja käsikirjoittaja. Vuonna 2008 hän voitti parhaan ohjaajan palkinnon Grand Bell Awards -gaalassa sekä Korean Film Awards -tilaisuudessa esikoisohjauksestaan The Chaser (추격자).
Hänen seuraava vuonna 2010 valmistunut elokuvansa Hwanghae (황해, engl. "The Yellow See" tai "The Murderer") esitettiin vuoden 2011 Cannesin elokuvafestifaalilla. Hänen kolmas elokuvansa oli 2016 valmistunut Goksung (곡성, eng. "The Wailing, The Strangers"), genrerajoja rikkonut kauhuelokuva, josta tuli myös taloudellinen menestys ja voitti lukuisia palkintoja. Myös Goksung esitettiin Cannesin elokuvafestivaalilla.


title: Immigration Act of 1924

text: Immigration Act of 1924 () oli Yhdysvaltain liittovaltion laki, jossa säädettiin maahanmuuton rajoituksista. Laki tuli voimaan 26. toukokuuta 1924. Laki rajoitti kiintiöiden avulla vuosittaista maahanmuuttajien määrää. Lain mukaan maahan sai tulla 2 % ihmisiä niistä kansalaisuusryhmistä, joita Yhdysvalloissa asui vuoden 1890 väestönlaskennan perusteella. Laki tiukensi vuonna 1921 säädettyä Emergency Quota Actia, joka asetti maahanmuuton kiintiön kolmeen prosenttiin perustuen vuoden 1910 väestönlaskentaan.


title: Immigration Act of 1924

text: Maahanmuuton kiintiöt olivat voimassa vuoteen 1965 asti, jolloin lain korvasi uusi maahanmuuttolaki Immigration and Nationality Act of 1965.


title: Bengt Meyer

text: Bengt Oskar Meyer (25. lokakuuta 1928 Helsinki – 17. heinäkuuta 2017 Tammisaari) oli suomalainen gynekologi, joka vaikutti merkittävästi kohdunkaulansyöpäseulontojen kehittymiseen Suomessa.


title: Bengt Meyer

text: Meyerin vanhemmat olivat lääketieteen lisensiaatti Julius Frans Christina Meyer ja Ragnhild Boije ja puoliso vuodesta 1953 sairaanhoitaja Ulla Helena Emilia Westerlund. Meyer tuli ylioppilaksi 1947 ja valmistui Helsingin yliopistosta lääketieteen lisensiaatiksi vuonna 1954. Lääketieteen ja kirurgian tohtoriksi hän väitteli 1959 tutkielmalla "Tetany and Pregnancy: A Clinical Study". Hän sai synnytysopin ja gynekologian erikoispätevyyden vuonna 1962. Meyer toimi Helsingin Naistenklinikalla erikoislääkärinä vuodesta 1958 ja sittemmin apulaisylilääkärinä, kunnes jäi eläkkeelle vuonna 1991.


title: Bengt Meyer

text: Nuoruudessaan Meyer harrasti ampumaurheilua ja oli kahtena perättäisenä vuonna skeet-ammunnan Suomen mestari.


title: State House (Sierra Leone)

text: State House on Sierra Leonen presidentin virka-asunto. Se sijaitsee Tower Hillin State Avenuella, Sierra Leonen Freetownin keskustassa.


title: State House (Sierra Leone)

text: State House rakennettiin vuonna 1895 ja rakennusta kutsuttiin alun perin nimeltä Fort Thornton. Sierra Leonen siirtomaa-aikana se toimi Sierra Leonen kuvernöörin residenssinä. Valtion ollessa Commonwealth realmina vuosina 1961–1971 se toimi Sierra Leonen pääministerin virka-asuntona. Vuodesta 1971 State House on ollut Sierra Leonen presidentin virka-asuntona.


title: Ranskan Länsi-Afrikan frangi

text: Ranskan Länsi-Afrikan frangi oli Ranskan Länsi-Afrikan valuutta vuodesta 1903 vuoteen 1945, jolloin CFA-frangi korvasi Ranskan Länsi-Afrikan frangin.


title: Ardwickin rautatieasema

text: Ardwickin rautatieasema on rautatieasema Manchesterin Ardwickissa. Se sijaitsee Hope Valley Linen varrella teollisuusalueella Manchesterin itälaidalla.


title: Ardwickin rautatieasema

text: Asemaa käytti 896 matkustajaa kaudella 2015–2016. Kaudella 2014–2015, jolloin sitä käytti 542 matkustajaa, se oli Manchesterin vähiten ja Suur-Manchesterin neljänneksi vähiten käytetty rautatieasema.


title: Milkshake

text: Milkshake voi tarkoittaa seuraavia:


title: Milkshake (televisiosarja)

text: Milkshake on suomalainen 17-osainen draamasarja, joka esitettiin Yle TV1:llä vuonna 1994. Sarjan pääosissa näyttelivät Mari Rantasila, Niina Nurminen, Hellen Willberg, Tiina Lymi sekä Minna Koskela. Sarjan tapahtumapaikkana oli kuvitteellinen helsinkiläinen hampurilaisravintola TOHR (The Original Hamburger Restaurant).


title: Milkshake (televisiosarja)

text: Alkusyksystä 1993 Yleisradio halusi uudistaa draamatarjontaansa ja teki tuotantopäätöksen Jukka Vienon käsikirjoituksesta, jonka tapahtumapaikkana toimi kuvitteellinen hampurilaisravintola. Sarjalla haluttiin vastapainoa televisioalaa ja sisältöjä vaivanneeseen miesvaltaisuuteen, kun sarjan pääosissa olivat nuoret, identiteettiään etsivät naiset.


title: Milkshake (televisiosarja)

text: Sarjasta kaavailtiin alun perin 20-osaista, mutta liian nopean kuvausaikataulun ja rahanpuutteen vuoksi sarja typistyi 17 osaan. Yhden jakson kuvaamiseen oli varattu aikaa yksi viikko. Kuvausten alettua oli käsikirjoittaja Jukka Vieno ehtinyt saamaan valmiiksi vasta viiden ensimmäisen jakson käsikirjoituksen. Myös katsojalukujen osalta sarjassa epäonnistuttiin; tavoitteeksi asetettu miljoona katsojaa jäi lopulta noin 300 000:een.


title: Milkshake (televisiosarja)

text: Sarja kuvattiin Helsingissä Sinebrychoffin vanhalla tehtaalla. Kuvaustila oli ajoittain niin kylmä, että muun muassa puheen aikana hengitys saattoi höyrytä.


title: Milkshake (televisiosarja)

text: Jukka Kajava ihmetteli "Helsingin Sanomissa", miten erinomaisena pitämänsä minisarjan "Tuntemattomalle jumalalle" tekijät Jukka Vieno ja Hannu Kahakorpi olivat saaneet aikaan jotakin näin huonoa. Erityisesti hän kammoksui sarjan kuudetta jaksoa, jossa muuan päähahmoista jauhettiin hampurilaispihveiksi. Käsikirjoittaja Jukka Vieno on syyttänyt sarjan heikosta tasosta aivan liian kiireistä tuotantoaikataulua.


title: Down by Law (elokuva)

text: Down by Law on Jim Jarmuschin käsikirjoittama ja ohjaama elokuva vuodelta 1986. Sen pääosissa näyttelevät Tom Waits, John Lurie, Roberto Benigni, Nicoletta Braschi ja Ellen Barkin. John Lurie teki myös musiikin elokuvaan. Tämä oli italialaisen Roberto Benignin ensimmäinen rooli muunkielisessä elokuvassa.


title: Down by Law (elokuva)

text: Kolme toisilleen tuntematonta miestä pidätetään ja laitetaan samaan vankiselliin New Orleansissa. Tiskijukka Zack (Waits) ja sutenööri Jack (Lurie) on lavastettu syyllisiksi, italialainen turisti Bob (Benigni) on pidätetty taposta. Lakkaamatta puhuva Bob kehittää pakosuunnitelman, ja pian kolmikko harhaileekin jo vankilaa ympäröivällä suolla. He päätyvät talolle, jossa Bob rakastuu heti kauniiseen Nicolettaan ja haluaa jäädä tämän luokse. Keskenään riitautuneet Zack ja Jack jatkavat pakoa omille tahoilleen.


title: Down by Law (elokuva)

text: "The New York Timesin" kriitikot valitsivat "Down by Law’n" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Yoshiji Soeno

text: Yoshiji Soeno (, s. 29. syyskuuta 1947 Tokorozawa) on japanilainen karateka ja Shidōkanin perustaja. Hän voitti aktiiviurallaan Kyokushinin Japanin mestaruuskisoissa hopeaa. Soeno otteli myös potkunyrkkeilijänä.


title: Yoshiji Soeno

text: Soeno harjoitteli aluksi judoa ja myöhemmin Wadō-ryūta, kunnes alkoi harjoittelemaan Kyokushin karatea 1. syyskuuta 1964 liityttyään Masutatsu Ōyaman vasta perustettulle dojolle. Hän pääsi opiskelemaan Josain yliopistoon 1966 ja jatkoi harjoittelua omalla dojollaan. Soeno saavutti mustan vyön 15. huhtikuuta 1967.


title: Yoshiji Soeno

text: Soeno otteli ensi kerran kilpailumielessä potkunyrkkeilyn parissa. Japanissa potkunyrkkeily oli suosiossa televisiossa vuosina 1965–1975. Tuolloin otteluita näytettiin neljällä eri kanavalla TBS:llä, Nippon TV:ssä, TV Asahissa ja TV Tokyolla. Eri televisioyhtiöt pyysivät osallistujia eri kamppailulajien tyylisuunnista, kuten TV Ashi pyysi thainyrkkeilijöitä osallistumaan tapahtumaan. Myös Ōyaman Kyokushin sai helmikuussa muiden tyylisuuntien tavoin kutsun ja hän valitsi tyylinsä edustajiksi Soenon ja Terutomo Yamazakin. Ōyama perusti hetkellisesti potkunyrkkeily salin Kyokushin Gym, jossa he harjoittelivat kaksi kuukautta ennen huhtikuussa alkavaa turnausta. Hän voitti ensimmäisessä ottelussaan niukasti Tadashi Sawamuran, joka oli tunnettu lähes voittamattomana potkunyrkkeilijänä. Soenon ura potkunyrkkeilyssä jäi lyhyeksi, kun hänelle todettiin aivosähkökäyrä tutkimuksessa ilmenneestä päävammoista. Soeno otteli yhteensä 11 ottelua joista hän voitti yhdeksän ja hävisi kaksi. Toinen Soenon tappioista tuli seurakaverilleen Yamazakille.


title: Yoshiji Soeno

text: Potkunyrkkeilyn jäädessä pois Soeno osallistui historian ensimmäisiin Kyokushinin Japanin mestaruuskisoihin syyskuussa 1969 Tokiossa. Hän sijoittui turnauksessa toiseksi hävittyään loppuottelussa Terutomo Yamazakille. Turnauksen jälkeen hänet nimitettiin vastaamaan Kyokushinin toiminnasta Saitamassa. Soeno perusti myös Soeno Gym nimisen potkunyrkkeily salin.


title: Yoshiji Soeno

text: Soeno otti osaa myös toisiin Japanin mestaruuskisoihin 26. syyskuuta 1970. Hän sijoittui tällä kertaa kolmanneksi voitettuaan pronssiottelussa Kenichi Masudan.


title: Yoshiji Soeno

text: Soeno otteli vielä 1972 neljänsissä Japanin mestaruuskisoissa, jossa hän sijoittui viidenneksi. Soeno päätti uransa turnauksen jälkeen. Hän toimi vielä tuomarina toisissa Kyokushinin maailmanmestaruuskisoissa.


title: Yoshiji Soeno

text: Soeno erotettiin yhdessä Ikki Kajiwaran kanssa syyskuussa 1980 jouduttuaan erimielisyyksiin Kyokushinin perustajan Ōyaman kanssa. Soeno perusti oman tyylisuunnan Shidōkanin, joka perustuu pitkälti harjoittelemaansa kyokushiniin ja joihinkin judo tekniikoihin, joita hän harjoitteli nuoruudessaan. Soeno nimitti Kajiwaran järjestön puheenjohtajaksi.


title: Yoshiji Soeno

text: Soenon pohjalta on luotu Street Fighter videopelihahmo Ryu. Kaksikon tausta on hyvin saman tapainen, sillä Ryu osallistuu kamppailuturnaukseen, jossa hän kohtaa loppuottelussa thainyrkkeilijän Sagatin. Myös Soeno kohtasi urallaan thainyrkkeilijöitä lyhyellä potkunrukkeily urallaan. Hän matkusti 1974 Thaimaahan otellakseen thainyrkkeilijöitä vastaan nähdäkseen kumpi on parempi pystyottelu laji Kyokushin vai Thainyrkkeily. Tarinan mukaan Ōyaman kerrottiin ensin matkustaneen Thaimaahan 1954, jossa hän voitti tuolloin voittamattoman thainyrkkeilijän Lumpinee stadionilla. Mitään todisteita tai lehtiartikkeleita ei ollut olemassa ja tarina jäi legendaksi. Soeno päätti Ōyaman hyväksymänä lähteä kokeilemaan samaa haasteottelua Thaimaan parasta thainyrkkeilijää vastaan. Saavuttuaan Bangkokiin hän meni Rachdamnern Stadionille kysymään otteluiden järjestäjältä kamppailua. Jäjestäjä ei suostunut ollessaan epävakuuttunut Soenon kyvyistä ja käski hänet Chiang Maihin, Pohjois-Thaimaahan. Saavuttuaan paikalle paikallinen järjestäjä oli jo tietoinen hänen tulostaan ja järjesti Soenolle ottelun heti samana iltana. Soeno oli suurissa vaikeuksissa ensimmäisessä erässä pudottuaan maihin saatuaan hyppypolvipotkusta päähän. Toisessa erässä hän onnistui tyrmäämään vastustajansa kierrepotkulla päähän. Soeno sai toisessa ottelussa vastaansa keskisarjan ottelijan, kun ottelunjärjestäjä käski häntä sitä ennen pudottamaan painonsa kevytsarjalaiseksi. Soeno oli toistamiseen vaikeuksissa ja käytti judo osaamistaan hyväkseen heittäessään vastustajansa ulos kehästä. Ottelun jatkuttua normaalisti hänen vastustajansa otti Soenon jalasta kiinni torjuttuaan hänen potkunsa. Pidettyään jalkaa ilmassa ja aiottuaan potkaista Soenoa, japanilainen päätti käyttää "Sutemi Waza" tekniikkaa, jossa hän teki kierrepotkun ilmassa, kun hänen thaivastustajansa piti Soenon jalastaan kiinni. Potku osui vastustajaa niskaan ja pudotti hänet kehämattoon. Soenon suoritus sai tuolloin yhden thainyrkkeilyn kovimman ottelijan huomion. Samaisesta tarinasta on luotu myös manga, joka jää Ōyaman tavoin vain tarinaksi.


title: Amerikan setä

text: Amerikan setä ("Mon oncle d’Amérique") on Alain Resnais’n ohjaama ranskalainen elokuva vuodelta 1980. Sen ovat käsikirjoittaneet Jean Gruault ja Henri Laborit, ja pääosia esittävät Gérard Depardieu, Nicole Garcia ja Roger Pierre.


title: Amerikan setä

text:
"Amerikan setä" on kokeellinen elokuva, joka perustuu ranskalaisen neuropsykologin Henri Laborit’n kertojanääneen. Elokuvan alussa Laborit luonnehtii kutakin henkilöhahmoa ja tämän elämäntilannetta katsojalle. Itse tarinassa nuori René (Depardieu) jättää perheensä maatilan ja etenee päälliköksi ranskalaisessa tekstiiliyrityksessä. Janine () jättää puolestaan perheensä teatteriuraa rakentaakseen ja tutustuu Jeaniin, sivistyneeseen poliitikko-kirjailijaan.
"Amerikan setä" voitti Cannesin elokuvajuhlien Grand Prix’n ja oli käsikirjoituksestaan Oscar-ehdokkaana. Vuonna 2004 "The New York Timesin" kriitikot valitsivat "Amerikan sedän" yhdeksi kaikkien aikojen tuhannesta parhaasta elokuvasta maailmassa.


title: Markus Schopp

text: Markus Schopp (s. 22. helmikuuta 1974 Graz, Itävalta) on itävaltalainen jalkapalloilija ja jalkapallovalmentaja. Pelipaikaltaan hän oli keskikenttäpelaaja.


title: Markus Schopp

text: Schopp nostettiin SK Sturm Grazin junioreista edustusjoukkueeseen kesällä 1991. Ensimmäiset Itävallan Bundesliigan ottelunsa hän pelasi kaudella 1992–1993. Schopp edusti SK Sturm Grazia 203 liigaottelussa ja voitti Itävallan-mestaruuden kausina 1997–1998 ja 1998–1999 sekä Itävallan cupin kausina 1995–1996 ja 1998–1999.


title: Markus Schopp

text: Kaudella 2000–2001 SK Sturm Graz pelasi historiansa parhaan Mestarien liiga -kauden voittaen lohkonsa ensimmäisessä lohkovaiheessa ja yltäen 16:n parhaan joukkoon. Ensimmäisessä lohkovaiheessa Schopp teki maalin 3–0-kotivoitossa Galatasaraysta ja molemmat maalit 2–0-kotivoitossa AS Monacosta. Toisessa lohkovaiheessa hän onnistui maalinteossa 2–1-vierasvoitossa Panathinaikosista. Neljällä maalillaan Schopp oli joukkueensa paras maalintekijä kyseisellä Mestarien liiga -kaudella.


title: Markus Schopp

text: Itävallassa Schopp pelasi lisäksi Red Bull Salzburgissa 31 liigaottelua kaudella 2005–2006. Ulkomailla hän edusti puolentoista kauden ajan saksalaista Hamburger SV:tä, jossa hän pelasi 40 Bundesliigan ottelua vuosina 1996–1998, neljän kauden ajan italialaista Brescia Calciota pelaten 80 Serie A:n ottelua vuosina 2001–2005 ja elokuusta 2006 joulukuuhun 2007 yhdysvaltalaista New York Red Bullsia pelaten kymmenen ottelua Major League Soccerissa.


title: Markus Schopp

text: Schopp pelasi Itävallan alle 21-vuotiaiden maajoukkueessa 16 ottelua ja teki yhden maalin. Itävallan A-maajoukkueessa hän pelasi 56 ottelua ja teki kuusi maalia vuosina 1995–2005. Schopp kuului joukkueeseen, kun Itävalta ainoan kerran hänen pelaajauransa aikana selviytyi MM-lopputurnaukseen vuonna 1998.


title: Markus Schopp

text: Schopp valmensi SK Sturm Grazissa juniorijoukkueita vuosina 2009–2012 ja kakkosjoukkuetta vuosina 2012–2017. Välissä hän toimi kuuden Itävallan Bundesliigan ottelun ajan seuran edustusjoukkueen päävalmentajana keväällä 2013. Vuosina 2010–2011 Schopp toimi seurapestinsä ohella Itävallan alle 21-vuotiaiden maajoukkueessa päävalmentaja Andreas Herzogin apulaisena.


title: Salvo Montalbano

text: Salvo Montalbano (Italiaksi commissario Salvo Montalbano) on kuvitteellinen poliisikomissario Sisiliassa, Italiassa. Hän seikkailee Andrea Camillerin romaani- ja novellisarjoissa. Hän taistelee mafiaa, korruptiota ja alamaailmaa vastaan Vigatan kuvitteellisessa kaupungissa, Sisiliassa.


title: Salvo Montalbano

text: Suomeksi on käännetty yhdeksän romaania:Televisiossa on myös esitetty "eurodekkarina" sarja Komisario Montalbano, ohjaajana Alberto Sironi. Niissä pääosaa esitti Luca Zingaretti. DVD-julkaisuina niitä on julkaistu 10 tuotantokautta:


title: Top R&B/Hip-Hop Albums

text: Top R&B/Hip-Hop Albums on "Billboard"-aikakauslehden julkaisema lista, joka sijoittaa R&B- sekä hip hop -albumeita niiden Yhdysvaltain myyntien mukaan. Listan nimi oli alun perin "Top R&B Albums", mutta sen nimi muutettiin nykyiseen muotoonsa vuonna 1999. Kun lista esiintyi "Billboardissa" ensimmäistä kertaa, oli sen nimi vuonna 1965 "Hot R&B LPs". Listan nimi on ollut myös "Top Black Albums".


title: Nationen

text: Nationen on Oslossa ilmestyvä sanomalehti, joka ilmestyy kuusi kertaa viikossa maanantaista lauantaihin. Se on perustettu vuonna 1918, ja se oli aiemmin Senterpartietin pää-äänenkannattaja mutta nykyisin se on puolueista riippumaton, ja sen omistaa Tun Mediam jonka suurimmat omistajat ovat TINE, Norges Bondelag, Nortura, Felleskjøpet Agri ja Landkreditt. Vuonna 2016 lehden levikki oli 12 972. Päätoimittaja on ollut vuodesta 2016 Irene Halvorsen.


title: Nationen

text: Nationen perustettiin vuonna 1896 perustetun Landmandspostenin seuraajaksi. Lehden ensimmäinen päätoimittaja oli vuoteen 1942 saakka Thorvald Aadahl, Lehti siirtyi tabloidikokoon vuonna 1986. Verkkosivusto nationen.no perustettiin 2001 sen jälkeen kun omistus muuttui 1997.


title: Nationen

text: Bekreftede netto opplagstall fra Mediebedriftenes Landsforening:


title: Scientific Data Systems

text: Scientific Data Systems (SDS) on yhdysvaltalainen vuonna 1961 perustettu yritys, jonka perustajiin kuuluivat Max Palevsky ja Robert Beck.


title: Scientific Data Systems

text: Xerox osti yhtiön vuonna 1969 ja lakkautti osaston vuonna 1975. Xeroxin omistuksessa ollessaan yhtiö tunnettiin myös nimellä Xerox Data Systems (XDS).


title: Scientific Data Systems

text: Yhtiö oli varhainen mikropiirien käyttäjä ja ensimmäinen piisirulle tehdyille transistoreille.


title: SKN St. Pölten

text: Sportklub Niederösterreich St. Pölten on jalkapalloseura Sankt Pöltenin kaupungista. Seura pelaa kaudella 2018–2019 Itävallan pääsarjassa Itävallan Bundesliigassa.


title: Wolfsberger AC

text: Wolfsberger Athletik Club on jalkapalloseura Wolfsbergin kaupungista. Seura pelaa kaudella 2018–2019 Itävallan pääsarjassa Itävallan Bundesliigassa.


title: Osuusmaksu

text: Osuusmaksu on osuuskunnan osuuden nimellisarvo. Osuusmaksun suuruus voidaan määrätä osuuskunnan säännöissä. Maksetut osuusmaksut kirjataan osuuspääomaan.


title: Osuusmaksu

text: Osuusmaksu eli nimellisarvo voi olla sama kuin osuuden merkintähinta eli "ostohinta", mutta tämä ei ole välttämätöntä. Merkintähinta voi sisältää esimerkiksi erillisen liittymismaksun. Osuus voi olla myös nimellisarvoton. Silloin merkintähinta voidaan asettaa tarpeen mukaan muuttamatta sääntöjä.


title: Osuusmaksu

text: Jokaisen osuuskunnan jäsenen on otettava yksi osuus. Osuuskunnan säännöissä voidaan määrätä velvollisuudesta ottaa useampia osuuksia.


title: Osuusmaksu

text: Kun jäsenyys päättyy tai osuus muuten lakkaa, osuuskunta palauttaa siitä maksetun merkintähinnan joko kokonaan tai osittain. Palautettavasta määrästä voidaan säännöissä määrätä toisinkin.


title: Osuusmaksu

text: Osuudesta maksettu merkintähinta merkitään osuuskunnan taseessa osuuspääoman korotukseksi, jollei sitä ole päätetty kirjata kokonaan tai osittain sijoitetun vapaan oman pääoman rahastoon (SVOP). Jos jäseneltä peritään liittymismaksu, jota ei jäsenen erotessa palauteta, liittymismaksu kirjataan vararahastoon.


title: Osuusmaksu

text: Kun jäsenyys päättyy ja osuus lakkaa, osuusmaksu palautetaan odotusajan jälkeen. Lähtökohtaisesti odotusaika on niin sanottu odotusvuosi. Irtisanotut mutta vielä palauttamattomat osuusmaksut esitetään taseessa siten, että osuuspääoman alakohtana esitetään vähennyserä esimerkiksi nimikkeellä "Odotusajaksi vieraaseen pääomaan siirretyt irtisanotut osuusmaksut". Vastaava erä esitetään myös taseen vieraassa pääomassa.


title: Osuusmaksu

text: Palautettava määrä ei välttämättä ole sama kuin aikanaan osuuspääomaan merkitty määrä. Jos palautettava määrä on osuuspääomaan merkittyä määrää suurempi, ylittävä osuus vähennetään ensisijaisesti ylijäämästä tai muusta vapaasta omasta pääomasta. Jos palautettava määrä on pienempi, erotus jätetään osuuspääomaan, ellei sitä tule sääntöjen mukaan merkitä SVOP-rahastoon.


title: Osuuspääoma

text: Osuuspääoma tarkoittaa osuuskunnan kirjanpidossa sitä määrää, mikä osuuksien merkintähinnoista ja osuuspääoman korotuksista on osuuspääomaan merkitty.


title: Osuuspääoma

text: Osuuspääoma on osuuskunnan sidottua omaa pääomaa. Se esitetään osuuskunnan taseessa.


title: Osuuspääoma

text: Laissa ei ole määrätty osuuspääoman minimimäärää. Jos osuuskunta tuottaa "ylijäämää" (voittoa), siitä 5 % on siirrettävä vuosittain vararahastoon, kunnes vararahaston koko on 2 500 euroa. Kuten osuuspääoma, myös vararahasto kuuluu sidottuun omaan pääomaan.


title: Osuuspääoma

text: Osuuskunnalla voi olla myös osakepääoma, jos sillä on osakkeita.


title: Osuuspääoma

text:
Jos osuuskunta on antanut lisäosuuksia tai sijoitusosuuksia, osuuspääoma jakautuu taseessa seuraaviin alanimikkeisiin:
Myös lisäosuudet ja sijoitusosuudet kuuluvat osuuskunnan sidottuun omaan pääomaan.


title: Osuuspääoma

text: Irtisanottuja osuuksia vastaavat, vielä palauttamattomat osuusmaksut ovat osuuskuntaoikeudellisesti osa osuuspääomaa. Kirjanpidossa ne kuitenkin kuuluvat taseen vieraaseen pääomaan. Osuuspääoma esitetään taseessa bruttomääräisenä, mutta irtisanotut osuudet vähennetään sen alla erillisenä eränä esimerkiksi nimikkeellä "Odotusajaksi vieraaseen pääomaan siirretyt irtisanotut osuusmaksut".


title: Eurajoen lukio

text: Eurajoen lukio on Eurajoen kunnassa sijaitseva kolmisarjainen (lv. 2017–2018) lukio. Lukio toimii Eurajoen yhteiskoulun kanssa samassa rakennuksessa.


title: Eurajoen lukio

text: Lukiossa on 212 (lukuvuosi 2017–2018) opiskelijaa ja rehtorina toimii Pasi Rantala (vuodesta 2014, lukuvuoden 2016–2017 ja 2018-2019 virkavapaalla, vs. rehtorina Ilkka Heikkilä).


title: Eurajoen lukio

text: Eurajoen lukio on saanut lukio-oikeudet 19.8.1959 silloiselta Kouluhallitukselta. Lukion rehtoreina ovat toimineet Oskar Antola 1959–1976, Erkki Pertola 1976–1981, Raimo Kukkamäki 1981–2004 ja Matti Kesti 2004–2014.


title: Eurajoen lukio

text: Eurajoen lukiolla on oma sähköinen San ny! -niminen tiedotuslehti.


title: Eurajoen lukio

text: Eurajoen lukio tarjoaa opiskelijoilleen ilmaiset matkat, oppikirjat ja tietokoneen pientä korvausta vastaan.


title: Eurajoen lukio

text: Oppilaskunta ja tutorit toimivat koulussa aktiivisesti.


title: Eurajoen lukio

text: Koulu tiedottaa tapahtumistaan koulun sivujen, Peda.netin ja Facebookin kautta.


title: Magnus Erik Alopaeus

text: Magnus Erik Alopaeus (15. elokuuta 1806 Porvoo – 16. toukokuuta 1874) oli lääninrovasti, teologian kunniatohtori ja valtiopäivämies


title: Magnus Erik Alopaeus

text: Magnus Erik Alopaeuksen isä oli porvoolainen tuomiorovasti Pehr Johan Alopaeus ja isoisä piispa Magnus Jacob Alopaeus. Äiti oli Johanna Elisabeth Solitander, Erik Solitanderin tytär. Magnus Erik Alopaeuksen vaimo oli Margareta Solitander, Johan Solitanderin tytär.


title: Magnus Erik Alopaeus

text: Magnus Erik Alopaeus opiskeli Turussa ja Turun palon jälkeen valmistui 1830 filosofian kandidaatiksi Helsingissä. Pappisvihkimyksen 1840 jälkeen hän toimi Juvan kirkkoherrana vuodesta 1846 ja lääninrovastina vuodesta 1869.. Hän sai teologian kunniatohtorin arvon 1864.


title: Magnus Erik Alopaeus

text: Magnus Erik Alopaeus oli Tammikuun valiokunnan jäsen vuonna 1862 ja valtiopäivämies vuosien 1863-64, 1867 ja 1872 valtiopäivillä pappissäädyn edustajana.


title: Fenoprofeeni

text: Fenoprofeeni (CHO) on fenyylipropaanihappojohdannaisiin kuuluva orgaaninen yhdiste. Yhdistettä voidaan käyttää lääketieteessä tulehduskipulääkkeenä nivelkipujen hoitoon.


title: Fenoprofeeni

text: Huoneenlämpötilassa fenoprofeeni on väritöntä öljymäistä nestettä. Yhdiste liukenee vähäisessä määrin veteen ja hieman paremmin alkoholeihin. Fenoprofeeni on heikko happo ja sen pK-arvo on 4,5. Monien muiden tulehduskipulääkkeiden tavoin fenoprofeenin vaikutusmekanismi perustuu syklo-oksigenaasientsyymin toiminnan estoon. Tämän seurauksena tulehduksen välittäjäaineina toimivien prostaglandiinien synteesi estyy. Teholtaan aine on verrattavissa ibuprofeeniin. Fenoprofeenia käytetään useimmiten kalsiumsuolana nivelreuman ja nivelrikon aiheuttaman kivun lievittämiseen. Fenoprofeenin haittavaikutukset ovat tyypillisiä tulehduskipulääkkeille ja tyypillisten haittavaikutusten lisäksi esiintyy myös allergista ihottumaa ja munuaistoksisuutta.


title: Fenoprofeeni

text: Fenoprofeenin synteesin ensimmäisessä vaiheessa m-hydroksiasetofenoni reagoi emäksisissä olosuhteissa kuparin katalysoimana bromibentseenin kanssa muodostaen m-fenoksiasetofenonia. Tämän yhdisteen karbonyyliryhmä pelkistetään hydroksyyliryhmäksi natriumboorihydridillä. Seuraavalla vaiheessa tuote bromataan fosforitribromidin avulla ja tämän jälkeen bromiatomi korvataan syanoryhmällä nukleofiilisella substituutioreaktiolla natriumsyanidin kanssa. Viimeisessä vaiheessa syanoryhmä hydrolysoidaan ja tuotteena muodostuu fenoprofeenia.


title: Brittiläinen 1. laskuvarjoprikaati

text: Brittiläinen 1. laskuvarjoprikaati oli brittiläinen sotilasyksikkö, joka taisteli toisessa maailmansodassa. Prikaati muodostettiin 5. syyskuuta 1941. Prikaati osallistui Pohjois-Afrikan maihinnousuun, Sisilian maihinnousuun ja Arnhemin taisteluun. Toisen maailmansodan jälkeen prikaati liitettiin 6. laskuvarjodivisioonaan, jonka osana se palveli Palestiinassa 8. huhtikuuta 1946 alkaen.


title: UC3 Nautilus

text: UC3 Nautilus on yksityisesti rakennettu pienoissukellusvene, joka upposi 11. elokuuta 2017 Køgen lahteen Kööpenhaminan eteläpuolelle. Aluksen on rakentanut tanskalainen keksijä Peter Madsen. Sukellusveneessä oli uppoamista edeltävänä päivänä ollut Madsenin lisäksi ruotsalainen toimittaja Kim Wall, joka on ilmoitettu kadonneeksi. Tanskan poliisi epäilee Madsenia osalliseksi Wallin katoamiseen.


title: UC3 Nautilus

text: Madsen esitteli "Nautiluksen" tiedotusvälineille vuonna 2008. Aluksen rakentaminen kesti kolme vuotta, ja se rahoitettiin joukkorahoituksella, jolla saatiin kerättyä 1,5 miljoonaa Tanskan kruunua eli yli 200 000 euroa. Valmistuessaan "Nautilus" oli maailman suurin ja nykyisin kolmanneksi suurin yksityishenkilön rakentama sukellusvene. Se on pituudeltaan 18-metrinen.


title: Ovumia

text: Ovumia on Tampereella, Helsingissä ja Jyväskylässä toimiva hedelmöityshoitoklinikka, joka on tehnyt hedelmöityshoitoja vuodesta 1993. Klinikkaketjun laboratorioissa tehdään vuosittain noin 2000 hedelmöityshoitoa, ja yhtiön asiakkaille on syntynyt yli 12 000 vauvaa. Ovumia tekee yli 70 prosenttia Suomessa tehtävistä munasolulahjoitushoidoista. Yhtiön hallituksen puheenjohtajana toimii Pekka Sillanaukee.


title: Ovumia

text: Ovumialla on asiakkaita Suomen lisäksi Ruotsista, Norjasta, Saksasta, Sveitsistä, Itävallasta, Hollannista, Englannista, Irlannista, Kanadasta ja Yhdysvalloista.


title: Ovumia

text:
Yhtiö toimi aluksi lapsettomuushoitojen palvelulaboratoriona vuosina 2007–2015 ja aloitti yksityisvastaanottotoiminnan laajamittaisesti vuonna 2013. Yhtiö on investoinut yli 2,5 miljoonaa euroa naisesta ja miehestä johtuvan lapsettomuuden hoito- ja laboratoriomenetelmien kehittämiseen yhteistyössä Tekesin kanssa vuosina 2013-2017.
Ovumia integroi Terveystalolta ostamansa Fertinova Tampere (entinen AVA Klinikka Tampere) -klinikan osaksi yhtiötä vuonna 2016. Lisäksi yhtiö osti Terveystalolta Fertinova brändin (entinen AVA Klinikka Suomi), sekä Fertinova Helsinki ja Fertinova Jyväskylä klinikat vuonna 2017.


title: Ovumia

text: Ovumia koordinoi Suomen munasolupankkia ja toimii lisääntymiskehitysbiologian ja sukusolupankkiteknologian osaamiskeskuksena. Yhtiön laboratorio Tampereella vastasi munasarjakudoksen pakastamisesta, sulattamisesta ja alkiotuotannosta, kun Suomessa vuonna 2016 syntyi ensimmäinen vauva pakastetun munasarjakudoksen takaisinsiirron ansiosta.


title: Peter Madsen

text: Peter Langkjær Madsen (s. 12. tammikuuta 1971 Høng, Tanska) on tanskalainen keksijä ja murhaaja. Hän on suunnitellut matkustavansa avaruuteen omatekoisella raketilla. Madsen on myös rakentanut Tanskan suurimman yksityisen sukellusveneen. Tanskassa häntä kutsutaan Raketti-Madseniksi.


title: Peter Madsen

text: Madsen oli lapsesta asti kiinnostunut raketeista ja sukellusveneistä ja kasvoi köyhissä oloissa yli 70-vuotiaan rakettiharrastajaisänsä ankarasti kasvattamana. Ensimmäisen sadan metrin korkeuteen kohonneen rakettinsa hän rakensi 15-vuotiaana. Hän jätti lukion kesken heti, kun katsoi tietävänsä tarpeeksi harrastuksestaan.


title: Peter Madsen

text: Madsenia on kuvailtu täydellisyyteen pyrkiväksi ja äärimmäisen niukasti eläväksi amatööri-harrastajaksi. Hän kuului teini-iässä kööpenhaminalaiseen DARK-rakettikerhoon, kunnes hänen suurelliset suunnitelmansa kävivät muille jäsenille ylivoimaisiksi. Madsen kävi myöhemmin hitsauskursseja sekä aloitti insinöörikoulutuksen, josta ei suorittanut tutkintoa. Vuonna 2002 valmistui Freya-niminen sukellusvene ja seuraavaksi Kraka-sukellusvene. Sukellusvenettä rakentaessaan 1990-luvulla hän nukkui konehallin lattialla säästääkseen vuokrakuluissa.


title: Peter Madsen

text: Hänet tunnetaan UC3 Nautilus -sukellusveneen suunnittelijana ja aluksen kapteenina. Madsenin mukaan hänen joukkorahoituksen turvin rakentamansa UC3 Nautilus on suurin yksityisomistuksessa oleva sukellusvene. Sukellusvene valmistui vuonna 2008. Sen kunnostamiseksi aloitettiin vuonna 2014 toinen joukkorahoitushanke, jonka tavoitteena oli kerätä 50 000 dollaria. Keräys tuotti lopulta vain 6 170 dollaria. Tuolloin UC3 Nautilus oli tehnyt 1 000 sukellusta ja sitä kunnostamassa työskenteli 10 vapaaehtoista. Madsen ja sukellusveneestä vastaavat vapaaehtoiset päätyivät erimielisyyksiin vuonna 2015, minkä jälkeen veneen omistus siirrettiin Madsenille.


title: Peter Madsen

text: UC3 Nautiluksen valmistuttua Madsen alkoi suunnitella myös avaruuslentoja. Hän johtaa "Rocket-Madsens Space Laboratory" -nimistä järjestöä, jonka tavoitteena on laukaista raketti avaruuteen kelluvalta alustalta lähellä Bornholmin saarta ja lopulta olla ensimmäinen ihmisen vapaaehtoisvoimin avaruuteen laukaissut kansalaisjärjestö. Madsen oli 2008 myös mukana perustamassa Copenhagen Suborbitals -nimistä järjestöä, josta hän 2014 erosi. Järjestöt ovat riidelleet sittemmin keskenään rakettien laukaisupaikasta.


title: Peter Madsen

text: 11. elokuuta 2017 Madsenin sukellusvene upposi. Samalla matkustajana ollut toimittaja Kim Wall katosi. Tanskan poliisi pidätti Madsenin, koska epäili häntä toimittajan murhasta. Vangitsemisoikeudenkäynnissä rikosnimike lieveni kuolemantuottamukseksi (). Tutkintavankeuden aikana oikeus muutti vangitsemisperustetta tiukemmaksi: ”kuolemantuottamus raskauttavien asianhaarojen vallitessa” ("uagtsomt manddrab under særligt skærpende omstændigheder"). Syyskuussa uusien todisteiden (muun muassa DNA-tutkimuksen) perusteella alkuperäinen murhasyyte palautettiin voimaan.


title: Peter Madsen

text: Poliisin mukaan Madsen on kertonut, että toimittaja Kim Wall kuoli sukellusveneessä onnettomuuden seurauksena, ja Madsen hautasi hänet Kögenlahteen, joka on merialue Kööpenhaminan eteläpuolella Amagerin saaren ja Stevnsin kunnan välissä.


title: Peter Madsen

text: Tammikuun 16. päivänä 2018 Madsen sai Kim Wallin murhasta syytteen, josta vaaditaan hänelle elinkautista tuomiota. Syyttäjän mukaan hän oli syyllistynyt murhaan, vapaudenriistoon ja seksuaalirikoksiin. Oikeudenkäynti alkoi 8.3.2018. 25. huhtikuuta 2018 Kööpenhaminan käräjäoikeus tuomitsi Madsenin elinkautiseen vankeuteen murhasta, törkeästä seksuaalirikoksesta ja hautarauhan rikkomisesta. Madsen myönsi paloitellaansa Wallin ruumiin, mutta väitti kuoleman johtuneen häkämyrkytyksestä.


title: Peter Madsen

text: Toimittaja Kim Isabel Fredrika Wall (s. 23. maaliskuuta 1987 Trelleborg – k. 10. tai 11. elokuuta 2017, Kögenlahti lähellä Kööpenhaminaa) oli ruotsalainen vapaa journalisti, joka asui New Yorkissa. Hänen kirjoituksiaan on julkaistu muun muassa "The Guardianissa" ja "The New York Timesissa". Hänellä oli yliopistotutkinnot London School of Economicsista pääaineenaan kansainvälinen politiikka ja Columbian yliopistosta pääaineenaan journalismi. Vuonna 2016 hän voitti Hansel Mieth -palkinnon reportaasistaan, joka koski ilmastonmuutosta ja Marshallinsaarten ydinkokeita.


title: FC Tirol Innsbruck

text: FC Tirol Innsbruck on entinen jalkapalloseura Innsbruckin kaupungista. Seura perustettiin vuonna 1993 ja se ajautui konkurssiin vuonna 2002. Seura voitti kolme peräkkäistä Itävallan Bundesliigan mestaruutta vuosina 2000, 2001 ja 2002.


title: Grazer AK

text: Grazer Athletik-Klub on jalkapalloseura Grazin kaupungista. Seura pelaa Itävallan neljänneksi korkeimmalla sarjatasolla kaudella 2017. Grazer on voittanut kertaalleen Itävallan Bundesliigan mestaruuden. Tämä tapahtui vuonna 2004.


title: Osku (täsmennyssivu)

text: Osku voi tarkoittaa ainakin seuraavia:


title: Gustav Fischer

text: Gustav Fischer (8. marraskuuta 1915 Meisterschwanden – 22. marraskuuta 1990) oli sveitsiläinen kouluratsastaja ja olympiamitalisti.


title: Gustav Fischer

text: Fischer kilpaili kaikissa kesäolympialaisissa vuosien 1952–1968 välillä ja ylsi hopealle tai pronssille jokaisella kerralla. Roomassa 1960, jolloin joukkuekilpailua ei käyty, Fischer ylsi yksilökilpailussa hopealle. Hänet muut arvokisamitalinsa tulivat joukkuekilpailusta.


title: Gottfried Trachsel

text: Gottfried Trachsel (5. lokakuuta 1907 – 1974 Thun) oli sveitsiläinen kouluratsastaja ja olympiamitalisti.


title: Gottfried Trachsel

text: Trachsel saavutti joukkuekilpailussa olympiahopeaa Helsingissä 1952 ja olympiapronssia Tukholmassa 1956. Hän sijoittui olympialaisissa hyvin myös yksilötasolla, Helsingissä neljänneksi ja Tukholmassa kuudenneksi.


title: Mirjam Ott

text: Mirjam Ott (s. 27. tammikuuta 1972 Bern) on sveitsiläinen kilpauransa päättänyt curlingpelaaja, olympiamitalisti, maailman- ja euroopanmestari.


title: Mirjam Ott

text: Ott kuului Sveitsin olympiahopeaa saavuttaneisiin joukkueisiin Salt Lake Cityssä 2002 ja Torinossa 2006. Vancouverin 2010 ja Sotšin 2014 talviolympialaisissa Ottin Sveitsi sijoittui neljänneksi. Ott saavutti urallaan myös maailmanmestaruuden vuonna 2012, MM-pronssia vuonna 2008 ja yhdeksän EM-mitalia joista kultamitalit vuosina 1996 ja 2008.


title: Kalevan kisat 2018

text: Kalevan kisat 2018 eli yleisurheilun Suomen-mestaruuskilpailut järjestettiin 19.–22. heinäkuuta 2018 Jyväskylässä, jossa kilpailut käytiin Harjun stadionilla. Kaikkiaan kisat olivat 111:nnet ja kuudennet Jyväskylässä pidetyt. Aikaisemmin Kalevan kisat oli järjestetty kaupungissa vuosina 1950, 1965, 1974, 1992 ja 2006. Kisojen järjestäjäseurana toimi Jyväskylän Kenttäurheilijat. Kisojen pääsihteerinä toimi Pasi Valoranta ja järjestelytoimikunnan puheenjohtajana Antti Mero.


title: James Chapman (toimittaja)

text: James Chapman on brittiläinen toimittaja, sittemmin brexit-valmistelija, joka kesällä 2017 siirtyi brexitin vastustajaksi.


title: James Chapman (toimittaja)

text: Chapman työskenteli Daily Mailin politiikan toimituksen esimiehenä ennen kuin siirtyi Britannian EU-eroa valmistelevaan ministeriöön pääneuvottelija David Daviesin lähimmäksi avustajaksi. Hän erosi tehtävästä todettuaan, ettei hänen aiemmin hyvin voimakkaasti ajamansa brexit ole hyvä ajatus, ja ryhtyi ajamaan brexit-vastaisen liikkeen ja demokraattisen puolueen perustamista.


title: Säveliä Neuvostoliitosta

text: Säveliä Neuvostoliitosta oli Yleisradiossa esitetty radion musiikkiohjelma 1980-luvulla. Ohjelmaa toimitti musiikkitoimittaja Tero Heinänen.


title: Markku Teräsvasara

text: Markku Teräsvasara (s. 1965 Turku) on toiminut Outotecin toimitusjohtajana vuoden 2016 lokakuusta lähtien.


title: Markku Teräsvasara

text: Markku Teräsvasara valmistui rakennusinsinööriksi Porin teknillisestä opistosta. Hän aloitti uransa Nord-Engineering Oy:n suunnittelijana vuonna 1988. Sen jälkeen hän jatkoi suunnittelijan töitä vuosina 1990-1993 Insinööritoimisto Lauri Pitkälä Oy:ssä. Vuosina 1994-1997 hän toimi projektipäällikkönä Insinööritoimisto Pitkälä Oy & Pitla Oy:ssä. Vuodesta 1997 vuoteen 2016 hän työskenteli ruotsalaisessa Atlas Copco -teknologiayrityksessä, ensin myyntitehtävissä, myöhemmin erilaisissa johtotehtävissä. Atlas Copco -vuosinaan hän työskenteli Kirkkonummen Masalassa, Ruotsin Örebrossa ja Kiinassa. Teräsvasara oli Ruotsin myyntiyhtiön ensimmäinen ulkomainen toimitusjohtaja ja toimi lopuksi toimialansa palveludivisioonan johtajana. Hänellä oli alaisia eri mantereilla yli 5 000 ja hänen johtamansa divisioonan liikevaihto oli yli miljardi euroa. Teräsvasara toimi yhtiössä rakennus- ja kaivostekniikan toimialalla. Kesäkuussa 2016 Outotec nimitti hänet toimitusjohtajakseen Pertti Korhosen jälkeen. Vaikka sekä Atlas Copco että Outotec toimivat kaivannaisteollisuuden alueella, ne eivät ole kilpailijoita, sillä Atlas Copco toimii jalostusketjun alkupäässä ja Outotec loppupäässä. Atlas Copco valmistaa muun muassa paineilmakompressoreja ja erilaisia rakennus- ja louhintalaitteita.


title: Markku Teräsvasara

text: Outotecin hallituksen puheenjohtaja Matti Alahuhdan mukaan nimitykseen vaikutti Teräsvasaran pitkä nousujohteinen ura Atlas Copcossa, jossa hän toimi johtajana kaivosalan laite- ja palveluliiketoiminnoista ja menestyi niin nousu- kuin laskukaudellakin.


title: Markku Teräsvasara

text: Outotecillä yksi Teräsvasaran ensimmäisistä muutoksista oli palveluliiketoiminnan eriyttäminen omaksi yksikökseen.


title: Markku Teräsvasara

text: Teräsvasara on naimisissa ja hänellä on yksi tytär. Hän harrastaa muun muassa melontaa ja juoksua.


title: Konstantin von Benckendorff

text: Konstantin von Benckendorff (, Konstantin Khristoforovich Benkendorf, 31. tammikuuta 1785 – 6. elokuuta 1828), oli venäläinen kenraali ja diplomaatti.


title: Konstantin von Benckendorff

text: Konstantin von Benckendorff syntyi Venäjän balttilaiseen perheeseen Revalissa (Tallinnassa) nykyisessä Virossa. Hänen isänsä oli kenraali, paroni Christoph von Benckendorff (12. tammikuuta 1749 Hamina - 10 kesäkuuta 1823), ja palveli Liivinmaan sotilaskomentajana. Hänen äitinsä paronitar Anna Juliane Charlotte Schilling von Canstatt (31. heinäkuuta 1744 Thalheim - 11. maaliskuuta 1797), palveli keisarinna Maria Fjodorovnan vanhempana hovineitinä ja parhaana ystävättärenä. Hänen veljensä Aleksandr von Benckendorff (1783-1844) oli kenraali ja valtiomies.


title: Konstantin von Benckendorff

text: Diplomaattikoulutuksen jälkeen Konstantin von Benckendorff liittyi armeijaan ottaakseen osaa Napoleonin sotien loppuvaiheisiin 1810-luvulla, erityisesti Kasselissa, Fuldassa, Hanaussa, Rheimsissä ja Soissonsissa. Sotien jälkeen Konstantin von Benckendorff palasi diplomaattityöhön. Noin viiden vuoden päästä Konstantin von Benckendorff nimitettiin Badeniin ja Stuttgartiin täysvaltaiseksi ministeriksi. Venäjän-Persian sodan puhjettua hän palasi Venäjälle, osallistui Vagharšapatin valtaukseen ja sotatoimiin Jerevanin lähellä. Sen jälkeen hän ylitti Arak-joen ja löi persialaisen ratsuväen.


title: Konstantin von Benckendorff

text: Von Benckendorff kuoli Varnan lähellä kuumeeseen, joka levisi Venäjän armeijassa Venäjän-Turkin sodan 1828-1829 aikana.


title: Konstantin von Benckendorff

text: Konstantin von Benckendorff vihittiin 1.9.1814 Natalia von Alopäuksen (4. helmikuuta 1796 - 29.tammikuuta 1823) kanssa. Hän oli Magnus Maximilian Alopeuksen tytär. Heillä oli kaksi lasta:


title: Gangwon

text: Gangwon tarkoittaa seuraavia asioita:


title: Hallstätter See

text: Hallstätter See on järvi Salzkammergutin alueella Itävallassa. Se sijaitsee Dachsteinin vuoristosta pohjoiseen. Järven läntisellä rannalla on kaupunki Hallstatt, joka on osa erästä UNESCOn maailmanperintökohdetta. Järven läpi virtaa joki Traun.


title: Kalle Samooja

text: Kalle Samooja (s. 25. tammikuuta 1988) on suomalainen golfammattilainen, joka edustaa Kultaranta Golfia. Samooja siirtyi ammattilaiseksi vuonna 2010. Samooja on pelannut ammattilaisvuosinaan muun muassa Asian Tourilla (2011-2013) sekä Euroopan Challenge Tourilla (2016-17).


title: Kalle Samooja

text: Ennen ammattilaisuraa Samooja edusti Suomen maajoukkueessa seitsemän vuoden ajan. Amatööriuran merkittävimmät voitot tulivat Erkko Trophy:sta (Finnish Amateur Open) vuosina 2008 ja 2009 sekä Ranskan avoimista 2009.


title: Saugues

text:
Saugues on kunta Ranskassa Haute-Loiren departementissa Auvergne-Rhône-Alpesin alueella.
Sauguesin kautta kulkeva Via Podiensis on yksi Ranskassa olevia Pyhän Jaakobin pyhiinvaellusreittejä kohti Santiago de Compostelaaa. Kunnan nähtävyyksiä on suuri puinen veistos, jossa on kuvattuna alueella 1700-luvulla kauhua herättänyt Gévaudanin peto.


title: Chanteuges

text:
Chanteuges on kunta Ranskassa Haute-Loiren departementissa Auvergne-Rhône-Alpesin alueella.
Chanteuges sijaitsee Allier-joen varrella, ja siellä sijaitsee Euroopan suurin lohenviljelytila. Viljelyn lisäksi toimintaa pyörittävä Kansallinen villilohen konservatorio ("Conservatoire national du saumon sauvage") pyrkii säilyttämään Loire- ja Allier-jokien villilohikannan.


title: Robert Newton

text: Robert Newton (1. kesäkuuta 1905 Shaftesbury, Dorset, Englanti – 25. maaliskuuta 1956 Beverly Hills, Kalifornia, Yhdysvallat) oli brittiläinen teatteri- ja elokuvanäyttelijä.


title: Robert Newton

text: Newton oli suosittu näyttelijä sekä teatterissa että valkokankaalla parin vuosikymmenen ajan. Hän aloitti uransa teatterissa, ja hänen elokuvauransa alkoi vuonna 1937, jolloin hänet nähtiin "Kuningatar Elisabet" -elokuvassa yhdessä maamiehensä, näyttelijä Laurence Olivierin kanssa. Vuonna 1939 hän teki sivuosasuorituksen Alfred Hitchcockin elokuvassa "Jamaica Innin rannikkorosvot" (1939), ja hänet nähtiin myöhemmin mm. elokuvissa "Oliver Twist" (1948), "Salainen aarresaari" (1950) ja "Maailman ympäri 80 päivässä" (1956).


title: Robert Newton

text: Newtonin tunnetuin roolisuoritus oli merirosvo 'Pitkä John' Silverin osa elokuvissa "Salainen aarresaari" (1950) ja "Pitkä John Silver (1954). Vuonna 1953 hänet nähtiin Richard Burtonin ja James Masonin ohella elokuvassa "Erämaan rotat".


title: Robert Newton

text: Menestyksekkäästä urastaan huolimatta Newtonin uraa varjosti hänen vaikea alkoholiongelmansa, minkä vuoksi hän menehtyi vain 50-vuotiaana. Newton toimi eräänlaisena roolimallina näyttelijä Oliver Reedille ja etenkin rumpali Keith Moonille.


title: Polignac (Haute-Loire)

text: Polignac on kunta Ranskassa Haute-Loiren departementissa Auvergne-Rhône-Alpesin alueella.


title: Polignac (Haute-Loire)

text: Kunta on saanut nimensä Polignacn suvusta, joiden linnoitus Château de Polignac hallitsee maisemaa vulkaanisen kukkulan laella. Linnoitus on innoittanut ja houkutellut kuuluisia kävijöitä. Kirjailija George Sand sijoitti kohtauksia linnaan romaanissaan "Marquis de Villemerin". Kirjailija ja historioitsija Prosper Mérimée alkoi työssään luetteloida Ranskan historiallisia monumentteja, ja Polignacin linna oli listan ensimmäisiä vuonna 1840.


title: Ashburysin rautatieasema

text: Ashburysin rautatieasema on rautatieasema Manchesterin Openshaw’ssa. Se sijaitsee Glossop Linen varrella keskustan itäpuolella. Se on aiemmin tunnettu nimillä Ashbury’s, Ashbury’s for Openshaw, Ashbury’s for Belle View ja Ashburys for Belle Vue.


title: Ashburysin rautatieasema

text: Asemaa käytti 87 136 matkustajaa kaudella 2015–2016.


title: Jani Väänänen

text: Jani Väänänen (s. 20. maaliskuuta 1980 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän osasi pelata myös keskellä. Väänänen pelasi urallaan SM-liigassa yhteensä 35 runkosarjaottelua tehopistein 2+2=4 ja hän voitti Suomenmestaruuden Turun Palloseurassa vuonna 1999. Väänästä pidettiin nuorena varsin lupaavana pelaajana, mutta hän ei sittemmin kuitenkaan tehnyt pidempää uraa SM-liigassa, vaan loi sen pääasiassa Mestiksessä.


title: Jani Väänänen

text: Väänänen on Kalevan Pallon kasvatti. Hän voitti kaudella 1995–1996 koko C-nuorten SM-sarjan piste- ja maalipörssin tehoilla 46+31=77. Väänänen voitti kauden päätteeksi C-nuorten Suomenmestaruuden. Kauden 1996–1997 päätteeksi hän voitti B-nuorten SM-hopeaa. Kaudeksi 1997–1998 17-vuotias Väänänen siirtyi Turun Palloseuran A-nuoriin. Hän voitti kauden päätteeksi A-nuorten Suomenmestaruuden. Kaudella 1998–1999 Väänänen oli 16 osumallaan joukkueen toiseksi paras maalintekijä Mika Suoraniemen ja Kimmo Hapon kanssa. Hän voitti kauden päätteeksi A-nuorten SM-pronssia. Väänänen debytoi kauden aikana myös TPS:n SM-liigajoukkueessa, jossa hän pelasi 21 runkosarjaottelua tehden kaksi maalia. Väänänen ei saanut peliaikaa pudotuspeleissä, mutta hän voitti riittävän runkosarjaottelumäärän turvin kauden päätteeksi Suomenmestaruuden.


title: Jani Väänänen

text: Alkukauden 1999–2000 Väänänen pelasi suurimmaksi osaksi TPS:n A-nuorissa. Hän sai seuran SM-liigajoukkueessa tililleen neljä runkosarja- ja kaksi EHL-ottelua. Väänänen voitti EHL-pronssia. Kesken kauden hän siirtyi kuitenkin ensin I-divisioonajoukkue KJT:hen, josta Väänänen jatkoi viiden ottelun jälkeen loppukaudeksi saman sarjan TuToon. Hän teki kauden aikana I-divisioonassa yhteensä 24 runkosarjaottelussa tehot 10+6=16 ja kuudessa playoff-ottelussa 1+1=2. Kaudeksi 2000–2001 Väänänen siirtyi Mikkelin Jukureihin pelaamaan I-divisioonan tilalle perustettua Mestistä. Hän löi itsensä läpi kakkossarjatasolla ja voitti joukkueen sisäisen pistepörssin tehoilla 20+30=50, joilla Väänänen sijoittui koko Mestiksen pistepörssissä kolmanneksi. Hän voitti myös koko sarjan tehotilaston lukemalla +30. Väänänen valittiin kauden päätteeksi Mestiksen ensimmäiseen tähdistökentälliseen.


title: Jani Väänänen

text: Kaudeksi 2001–2002 Väänänen siirtyi SM-liigajoukkue Porin Ässiin. Hän jäi joukkueessa kuitenkin pieneen rooliin ja pelasi kymmenen runkosarjaottelua ilman tehopisteitä, kunnes marraskuussa 2001 seura lainasi Väänäsen Timo Salosen hankinnan myötä loppukaudeksi kasvattajaseuraansa Kalevan Palloon, Mestikseen. Hän voitti kauden päätteeksi Mestis-pronssia. Väänänen jatkoi KalPassa myös kaudella 2002–2003. Hän oli kauden jälkeen pitkään ilman sopimusta, kunnes Väänänen siirtyi syyskuussa 2003 Suomi-sarjajoukkue Warkiksen vahvuuteen. Hän teki siellä kahdessa ottelussa peräti tehot 5+3=8, kunnes Väänänen palasi lokakuussa aluksi toistaiseksi voimassa olevalla sopimuksella Jukureihin. Hän jakoi 12 osumallaan joukkueen sisäisen maalipörssin kolmannen sijan Tomi Lindforsin kanssa. Väänänen voitti kauden päätteeksi Mestis-hopeaa. Väänänen jatkoi Jukureissa myös kauden 2004–2005.


title: Jani Väänänen

text: Kesällä 2005 Väänänen haki pelipaikkaa ulkomailta ja hän oli siirtymässä kaudeksi 2005–2006 Valko-Venäjälle. Väänäsen siirto kuitenkin kariutui ja hän siirtyi jatkamaan Mestis-uraansa Jokipoikiin. Kolmen siellä vietetyn vuoden jälkeen Väänänen siirtyi kaudeksi 2008–2009 Savonlinnan Pallokerhon riveihin. Hän oli tehoilla 10+13=23 joukkueen kolmanneksi paras pistemies Kalle Konstin ja Jan-Mikael Järvisen kanssa.


title: Jani Väänänen

text: Väänänen siirtyi kaudeksi 2009–2010 II-divisioonajoukkue Outokummun Kiekkoon. Hän voitti joukkueen sisäisen piste-, maali- ja syöttöpörssin tehoilla 31+39=70. Kesällä 2010 Väänänen haki kahden vuoden jälkeen try-outin kautta pelipaikkaa Jokipoikien Mestis-joukkueesta, mutta hän jäi kuitenkin ilman jatkosopimusta ja palasi kaudeksi 2010–2011 OoKoon joukkueeseen. Väänänen oli joukkueen paras pistemies, maalintekijä ja syöttäjä tehoilla 32+30=62. Hän sijoittui koko II-divisioonan maalipörssissä toiseksi edellään vain Urhon Antti Temonen ja jakoi pistepörssin neljännen sijan KieHan Petri Hellan kanssa. Pudotuspeleissä Väänänen oli OoKoon paras pistemies ja maalintekijä tehoilla 7+3=10. Kaudella 2011–2012 hän jatkoi II-divisioonapelejään Kontiolahden Kajastuksen joukkueessa. Väänänen toimi joukkueen varakapteenina. Hän oli tehoilla 17+34=51 Kajastuksen paras maalintekijä ja toiseksi paras pistemies Sami Puruskaisen jälkeen.


title: Jani Väänänen

text: Väänänen pelasi alle 20-vuotiaiden MM-kilpailuissa vuosina 1999 ja 2000 sekä alle 18-vuotiaiden EM-kilpailuissa vuonna 1998, jolloin hän voitti hopeaa. Yhteensä Väänänen on pelannut 37 nuorten ja 55 poikien maaottelua.


title: CGI (täsmennyssivu)

text: CGI voi tarkoittaa jotain seuraavista:


title: Riku Huittinen

text: Riku Huittinen on satu, jossa köyhä poika voittaa epäonnensa ahkeruudella, luotettavuudella ja onnekkaalla sattumalla. Onnea Rikulle tuo hänen arvokkain omaisuutensa, kissa. Samalla tämä rääsyistä rikkauksiin -satu kertoo siitä, että ihminen tarvitsee unelmia, ystävällisyyttä ja toivoa jaksaakseen vaikeuksien keskellä. Satu on peräisin Britanniasta, ja sen alkuperäinen nimi on "Dick Whittington and His Cat".


title: Riku Huittinen

text: Riku Huittinen on nuorukainen, joka elää perheensä kanssa kylässä 100 kilometrin päässä pääkaupungista [Lontoosta]. Rikun elämä on onnellista, kunnes eräänä talvena ankara kulkutauti surmaa hänen vanhempansa, ja poika jää tyhjän päälle ilman rahaa tai ruokaa. Hän lähtee etsimään onneaan pääkaupungista, jossa kadut ovat kuulemma päällystetty kullalla. Kaupunki on tietenkin yhtä likainen kuin muutkin paikat, kaikilla on kiire ja kaikkialla hälinää. Kukaan ei piittaa nuorukaisesta, hän ei saa työtä, eikä hän alennu kerjäämään. Nälissään hän miltei tuupertuu komean talon portaille. Äkäinen keittäjä astuu ulos, alkaa sättiä Rikua ja on aikeissa lyödä häntä kauhalla. Juuri silloin talon omistaja, varakas kauppias herra Vitsivarsinen, tulee kotiin. Hän puhuu pojalle ystävällisesti ja kysyy eikö tällä ole työtä. Riku vastaa: "Ei ole, armollinen herra. Mutta muuta en haluaisikaan kuin tehdä työtä ja näyttää mihin pystyn." Reipas vastaus miellytti talon isäntää. Hän käskee keittäjän antaa pojalle ensin hyvän aterian ja sitten työtä astianpesijänä.


title: Riku Huittinen

text: Keittäjä ei ole resuiselle Rikulle järin ystävällinen. Hän teettää nuorukaisella työtä varhaisesta aamusta myöhäiseen iltaan ja läimäyttelee tätä kiitokseksi. Asuinsijakseen Riku saa ullakkokamarin. Hän ei kuitenkaan juuri saa unta öisin, sillä hiiret ja rotat mellastavat ullakolla. Eräänä päivänä Riku pitelee herrasmiehen hevosta, ja saa lantin vaivansa palkaksi. Kolikolla Riku ostaa kissan. Kissa saa majailla ullakolla, ja Riku antaa sille osan omasta ruuastaan. Misse-kissa ajaa jyrsijät pois, ja niin Riku saa nukkua rauhassa. Rikun elämä paranee: hän kestää keittäjätteren kiukuttelua helpommin, kun hän saa hyvin unta ja voi purkaa huolensa kissalle. Riku saa myös vaativampia tehtäviä: Herra Vitsivarsinen pitää Rikua aloitekykyisenä ja luotettavana, ja antaa Rikun toimia tyttärensä Liisan saattajana, sillä kaupungin kaduilla voi olla vaarallista kulkea yksin. Riku saa Liisasta myös ystävän.


title: Riku Huittinen

text: Kerran sitten herra Vitsivarsinen kutsuu palveluskuntansa koolle. Jokainen saa antaa jotakin arvokasta myytäväksi kaukaiseen maahan, jonne hän on lähettämässä kauppalaivansa. Rikulla ei ole muuta arvokasta Afrikkaan lähetettäväksi kuin rakas kissansa. Muut nauravat Rikulle, mutta talon isäntä käskee heidän vaieta; Riku saa osallistua liiketoimeen kissallaan. Sen jälkeen Riku on jälleen yksinäinen ja onneton: Enää ei ole Misse-kissaa pitämässä rottia kurissa, keittäjä on entistä ilkeämpi, ja herra Vitsivarsinen on lähtenyt Liisan kanssa vierailulle. Riku ei jaksa enää, vaan karkaa talosta nyytti olallaan kohti pohjoiseen johtavaa tietä. Aamun sarastaessa Riku ei ole ehtinyt vielä pitkällekään ja istahtaa tienlaidan kivelle levähtämään. Silloin hän kuulee kirkonkellojen lyönnit, jotka tuntuvat sanovan:


title: Riku Huittinen

text: Riku miettii tilannettaan, ja saa kellon kaiuista, sen kertomasta salaisuudesta toivoa, uskoa ja voimaa. Hän päättää palata takaisin, eikä kukaan edes huomaa hänen olleen poissa. Hän jatkaa töitään ahkerana ja hyvillä mielin.


title: Riku Huittinen

text: Samaan aikaan herra Vitsivarsisen kauppalaiva on saavuttanut Afrikan. Kapteeni pääsee loisteliaaseen linnaan nauttimaan juhla-ateriaa maan kuninkaan ja kuningattaren seurassa. Pöytä notkuu monenlaista lihaa, hedelmiä ja herkkuja. Kukaan ei tosin saa syötyä suupalaakaan, sillä valtava hiiri- ja rottalauma ryntää saliin ja ahmii kaiken ruuan. Kauhistunut kapteeni kysyy eikö linnassa ole kissoja. "Kissoja, mitä ne ovat?" kysyy kuningas. Kapteeni haettaa Rikun Misse-kissan laivasta. Kuningas nauraa ensin, kun näkee pienen eläimen, mutta hämmästyy sitten, kun kissa alkaa jahdata jyrsijöitä, ja ne joko pakenevat linnasta tai pääsevät hengestään. Kuningas lupaa ostaa laivan koko lastin, jos saa myös kissan. Misse-kissasta maksetaan enemmän kuin koko muusta lastista yhteensä. Kapteeni palaa takaisin kotimaahansa laiva täynnä kultaa, hopeaa ja jalokiviä.


title: Riku Huittinen

text: Kapteeni kertoo matkalla koetuista seikkailuista, ja kun hän mainitsee Missestä maksetun hinnan, ei Riku tahdo uskoa sitä todeksi. Hän kehottaa herra Vitsivarsista ottamaan aarteista itselleen niin paljon kuin haluaa. Rikas kauppias kuitenkin vastaa, että Riku on ansainnut joka pennin antamalla kaupattavaksi sen ainoan mitä omisti ja rakasti. Riku on antelias, ja jokainen talouden ja aluksen jäsen saa jonkin lahjan, myös ikävä keittäjä.


title: Riku Huittinen

text: Herra Vitsivarsinen ottaa Rikun oppipojakseen ja ahkera nuorukainen alkaa opetella kauppamiehen taitoja. Vuodet kuluvat ja Riku ja Liisa rakastuvat, ja herra Vitsivarsinen sallii heidän avioitua. Riku ja Liisa elävät kauan ja onnellisina, ja saavat lapsia. Rikusta tulee niin kunnioitettu mies kaupungissa, että kuningas aateloi hänet. Rikusta tulee kuin tuleekin lopulta pormestari, ei vain kolmasti vaan peräti neljä kertaa peräkkäin, "sillä tämä on tosikertomus, ja kaikki todella tapahtui juuri niin kuin tässä on kerrottu". Suomalaisen version "ei vain kolmasti" -kohta viittaa englanninkielisen tarinan kellojen ennustukseen ""Turn again, Whittington, thrice lord mayor of London"".


title: Riku Huittinen

text: Satu pohjautuu englantilaisen kansantaruun nimeltä "Dick Whittington and His Cat". Sen taustalla on historiallinen henkilö Sir Richard Whittington (n. 1350–1423), jonka elämään taru löysästi pohjautuu. Richard Whittington oli rikas kauppias ja myöhemmin Lord Mayor of London. Whittington ei ollut orpo, eikä lähtöisin köyhästä perheestä. Kun Richardin isä Sir William Whittington kuoli vuonna 1358, perheen omaisuuden peri Richardin isoveli, ja niin Richard todella lähti Lontooseen työnhakuun.


title: Riku Huittinen

text: Sadussa mainittu Liisa Vitsivarsinen on englantilaisessa alkuperäisversiossa Alice Fitzwarren, joka myös todellisuudessa oli Richard Whittingtonin vaimo. Suomenkielisessä sadussa Misse-kissana esiintyvä kissaherra on alkuperäisessä tarinassa "Tommy". Ei kuitenkaan ole mitään historiallisia todisteita siitä, että Richardilla olisi ollut kissa.


title: Riku Huittinen

text: Olipa tarinalla kissan avulla rikastumisesta oikeasti mitään pohjaa todellisuudessa tai ei, se on silti osa Lontoon kansanperinnettä. Lontoon Highgate Hillin kupeessa on pubi nimeltä "Whittington Stone". Tälle kohdalle Riku Huittisen eli Dick Whittingtonin väitettiin pysähtyneen ja kuulleen kirkonkellojen () soineen. Kyse on St Mary-le-Bow -kirkon kelloista. Pubin lähistöllä on Dick Whittingtonin kissalle pystytetty monumentti, sekin nimeltään "Whittington Stone". Highgatessä on toinenkin pubi, jonka nimi on "Whittington & cat".


title: Destin Sandlin

text: Destin Sandlin (s. 1981) on amerikkalainen insinööri, joka tunnetaan parhaiten hänen vuonna 2007 luomasta, opettamiseen suunnatusta YouTube-kanavasta, Smarter Every Day (SED).


title: Destin Sandlin

text: Sandlinin Youtube-kanavalla on yli 5 miljoonaa tilaajaa ja yli 390 miljoonaa katselukertaa. Vuoden 2016 alussa, Sandlin oli yksi kolmesta Youtube-persoonasta, joka valittiin juontamaan silloisen Yhdysvaltojen presidentin, Barack Obaman kanssa käytävää "Kansakunnan tila" -puheen jälkeistä haastattelua.


title: Destin Sandlin

text: 28. huhtikuuta 2016, Sandlin perusti toisen YouTube-kanavan, The Sound Travelerin, jossa hän yhdistää 3D-äänen ja GoPro-kameran kuvan välittämään kokemusta maailman mielenkiintoisimpien paikkojen vierailusta.


title: Destin Sandlin

text: 10. helmikuuta 2017, Sandlin aloitti No Dumb Questions podcastin ystävänsä, Matt Whitmanin kanssa, jossa he keskustelevat valikoimasta aiheita ja käsittelevät niitä eri näkökulmista.


title: Destin Sandlin

text: Sandlin suoritti konetekniikan kandidaatin opinnot Alabaman yliopistossa. Myöhemmin hän valmistui diplomi-insinööriksi lentotekniikasta Alabaman yliopiston Huntsvillen yksiköstä.


title: Destin Sandlin

text: Hän työskentelee nykyään ohjusten testi-insinöörinä Redstone Arsenalissa.


title: Destin Sandlin

text: Destin asuu Huntsvillessä vaimonsa ja neljän lapsensa kanssa. Hän on aktiivinen kristitty ja kiittää isoisäänsä maailmannäkemyksensä muovaamisesta ja hänen rohkaisemisestastaan rakastamaan tiedettä.


title: Destin Sandlin

text: Vuodesta 2012 Sandlin on tukenut 'Not Forgotten' hyväntekeväisyysjärjestöä, joka auttaa orpolapsia Perussa.


title: Destin Sandlin

text: Hän mainitsee kiinnostuksensa tieteellisistä menetelmistä ja työstään raketti-insinöörinä inspiraatioksi tekemilleen videoille.


title: Destin Sandlin

text: Sandlin aloitti opetuksellisten videoiden julkaisemisen vuonna 2007. Hänen ensimmäinen videonsa saavutti miljoona katselukertaa 10. heinäkuuta 2009.


title: Destin Sandlin

text: Smarter Every Day aloitti muodollisesti 24. huhtikuuta 2011 videolla, otsikolla "Detonation vs Deflagration - Smarter Every Day 1", joka johti säännöllisiin videoiden julkaisuihin.


title: Destin Sandlin

text: Videoiden aiheet pyörivät tieteellisen tutkimuksen ympärillä. Sandlinia kiehtoo lentäminen ja avaruus, jota hänen kanavansa heijastaa. Toisaalta videoissa käsitellään laajalti myös muita aiheita, kuten hapenpuutteen vaikutuksia ihmisen aivoihin, Prinssi Rupertin lasikyyneliä ja perunatykin fysiikkaa.


title: Destin Sandlin

text: Elokuussa 2017 kanavalla oli yli 5 miljoonaa tilaajaa ja yli 390 miljoonaa katselukertaa.


title: Destin Sandlin

text: Destin päättää jokaisen videonsa lainaukseen Raamatun luvusta tai jakeesta. Nämä jakeet liittyvät usein videon aiheeseen.


title: Klassekampen

text: Klassekampen on norjalainen sanomalehti, joka ilmestyy koko maassa. Se on perustettu 1969. Se oli kuukausilehti 1969–1972 ja viikkolehti 1973–1975, minkä jälkeen se ilmestyi vuonna 1976 kaksi kertaa viikossa. Päivälehdeksi se muuttui 1. huhtikuuta 1977.


title: Klassekampen

text: "Klassekampen" omistajia ovat ammattiliitot, kuten Fagforbundet, OktoPax ja Industri Energi, sekä puolue Rødt ja Klassekampens Venner.


title: Cray-2

text: Cray-2 on Crayn valmistama supertietokone, joka julkaistiin vuonna 1985. Tietokone oli seuraaja Cray X-MP-tietokoneelle.


title: Cray-2

text: Tietokoneen piirit olivat aiempaa tiuhempaan pakattuja, josta johtuen ilmajäähdytys ja freoni eivät sopineet jäähdytykseen. Ratkaisuna tietokoneen komponentit suljettiin Fluorinert-nimiseen nesteeseen, jonka jäähdytys tapahtui erillisessä "vesiputous"-yksikössä.


title: Cray-2

text: Tietokoneessa pystyi ajamaan UniCOS-nimistä Unix System V -pohjaista käyttöjärjestelmää.


title: Magnus Alopaeus

text: Magnus Alopaeus -nimisiä henkilöitä ovat olleet:


title: Nokia 8

text: Nokia 8 on Nokia-merkkinen älypuhelin, jossa on Android-käyttöjärjestelmä. Nokia 8:n julkaisi HMD Global 16. elokuuta 2017 Lontoossa, Englannissa, puhelimen myynti alkoi Euroopassa syyskuussa 2017. Nokia 8 on ensimmäinen huippuluokan Nokia-merkkinen laite Nokia Lumia 930:sen jälkeen joka on vuodelta 2014. Paranneltu versio, Nokia 8 Sirocco, on esinäytetty 25. helmikuuta 2018 Mobile World Congressissa Barcelonassa.


title: Nokia 8

text: Puhelin on ollut JerryRigEverything:in käsittelytestissä, jossa puhelin selvisi muun muassa taivuttamistestistä sekä näytön kuumentamisesta sytyttimellä.


title: Nokia 8

text:
Nokia 8:ssa on 5,3-tuumainen näyttö ja
laite on keskimäärin 7,3 mm ohut ja 4,3 mm ohut reunoista. Sitä on saatavana neljässä eri värissä: Kiillotettu Sininen, Kiillotettu Kupari, Matta Sininen, ja Teräs. Laite sisältää täysi-pituisen grafiitti-suojatun, kuparisen jäähdytysputken, joka on suunniteltu työntämään lämpöä ulos Qualcomm Snapdragon 835-prossorista ja hajottamaan sitä pituus että leveys suunnassa Puhelin ei ole vedenkestävä, mutta on IP54 roiskeenkestävä.


title: Nokia 8

text: Nokia 8:ssa on Qualcomm Snapdragon 835-prosessori. Laitteessa on 4 Gigatavua RAM-muistia ja 64 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla. QHD-näyttö on suojattu Gorilla Glass 5:llä. Laitteessa on 3.1 sukupolven USB-C-portti akun lataamiseen ja datan siirtoon (5 Gb/s asti).


title: Nokia 8

text: Nokia 8 on ensimmäinen Nokia-merkkinen puhelin tupla-linssi kameralla. Takakamera sisältää kaksi 13 Megapikselin sensoria, joista toinen on värillinen sensori, ja toinen mustavalkoinen sensori. Takakamera on varustettu optisella kuvanvakautuksella (OIS), f/2.0 aukolla, PDAF, infrapuna etäisyysmittarilla, ja dual-LED salamalla.


title: Nokia 8

text: Etu ja takakameroiden yhdistetty erottuva ominaisuus on edistyksellinen kaksoisvalokuva kamera (uudelleennimettynä "Bothie" Nokia:lla), missä kameroita voidaan käyttää samanaikaisesti, jakamalla näyttö kahteen ikkunaan, teknologia jota Nokia kutsuu Dual-Sight moodiksi. Molemmat etu ja pääkamera käyttävät ZEISS optiikkaa.


title: Nokia 8

text: Videokuvaus voidaan tehdä 2160p (4K) ja 1080p (FullHD) -resoluutioilla 30fps, yhden kosketuksen live striimaus sosiaaliseen mediaan. Puhelin sisältää useita mikrofoneja, joilla voi äänittää spatiaalista ääntä 360° binauraalisilla ääni koodekeilla, joka antaa korkealaatuisen äänentoiston OZO Audio teknologian kautta, mikä on johdettu Nokia OZO kamerasta. Puhelin sisältää myös yksittäisen etupäässä olevan kaiuttimen, niin se ei ole täysin Dolby Atmos yhteensopiva.


title: Nokia 8

text: Puhelin sisältää 3.5 mm kuulokeliitännän ja Bluetoothin. Nämä ulostulot käyttävät OZO spatiaalista äänentoistoa tehdäkseen korkealaatuisia 360° ympäröivää ääntä kahdesta kaiuttimesta(tai nappikuulokkeista) ja käyttää purkauskoodekki standardeja jotka ovat yhteensopivia Dolby Atmos ja muiden aikaisempien ympäröivien ääni standardien kanssa.


title: Nokia 8

text: Samalla tavalla kuin Nokia 3, Nokia 5 ja Nokia 6, Nokia 8 käyttää melkein vakioversiota Androidista. Julkaisuhetkellä laitteessa oli esiasennettuna Android 7.1.1 "Nougat". Yksi eroavaisuus on kamerasovellus, jossa pitää ottaa huomioon puhelimen Dual-Sight ominaisuus. Kyseisessä puhelimessa on myös "always-on display" -ominaisuus, samankaltainen Nokian edelliseen Glance Screen -ominaisuuteen Nokia Lumia-sarjassa.


title: Nokia 8

text: 24. marraskuuta 2017, HMD julkisti osittaisen (se ei sisällä Treble ominaisuutta laitteesta riippumattomiin järjestelmäpäivityksiin) ohjelmistopäivityksen Android 8.0 Oreoon. Pääjulkaisu kesti yli kaksi päivää, vaikka jotkin verkko-operaattorit aikoivat julkaista ohjelmistopäivityksen vasta seuraavina viikkoina.


title: Nokia 8

text: 13. helmikuuta 2018, Nokia julkaisi Android 8.1 Oreon Nokia 8:lle.


title: Nokia 8

text: 19. joulukuuta 2018, Nokia julkaisi Android 9 Pien Nokia 8:lle.


title: Jouko Lehmuskallio

text: Jouko Antero Lehmuskallio (s. 25. kesäkuuta 1946) on suomalainen elokuvaohjaaja, elokuvaaja ja valokuvaaja, joka on tehnyt etenkin luontoaiheisia dokumenttielokuvia ja musiikkiaiheisia lyhytelokuvia. Uransa alussa 1960- ja 1970-luvulla hän toimi elokuvien äänittäjänä. Hänen ainoa pitkän näytelmäelokuvan ohjaustyönsä on musiikkiesityksiä ja mykkäkomediaa yhdistävä "Rokki Diggari" vuodelta 1981.


title: Jouko Lehmuskallio

text: Vuonna 2012 Jouko ja Eija Lehmuskallio saivat tiedonjulkistamisen valtionpalkinnon tekemästään LuontoPortti-verkkopalvelusta.


title: Jouko Lehmuskallio

text: Jouko Lehmuskallio on toiminut myös monien kasviaiheisten tietokirjojen valokuvaajana: "CD-flora" (Rec Button, 1995), "Suomalaisen kasviopas" (Tammi, 1997), "Suomalaisen sieniopas" (Tammi, 2000), "Huonekasvien klassikot" (Helmi, 2007) ja "Villiyrtit: tunnistusopas" (Readme.fi, 2016).


title: Norfenefriini

text: Norfenefriini (CHNO) on aromaattinen orgaaninen yhdiste. Yhdistettä voidaan käyttää lääketieteessä verenpainetta kohottavana sympatomimeettisenä lääkkeenä.


title: Norfenefriini

text: Norfenefriiniä käytetään yleensä hydrokloridisuolana, joka on veteen hyvin liukenevaa kiteistä ainetta. Yhdiste on α-adrenergisten reseptorien stimulaattori, ja sen vaikutukset ovat noradrenaliinin kaltaisia. Ainetta voidaan käyttää alhaisen verenpaineen nostamiseen ja tämän lisäksi sitä on tutkittu naisilla stressin aiheuttaman virtsan pidätyskyvyttömyyden hoitoon. Norfenefriini metaboloituu lähes täysin maksassa, ja sen biosaatavuus on huono. Tämän vuoksi se on tehokas vain suhteellisen suurilla annostuksilla.


title: Norfenefriini

text: Norfenefriinin synteesin lähtöaine on m-hydroksiasetofenoni. Siitä voidaan joko valmistaa hydroksi-imiini, joka pelkistetään vedyttämällä norfenefriiniksi tai nelivaiheisella prosessilla.


title: FC Linz

text: FC Linz on entinen jalkapalloseura Linzin kaupungista. Seura lakkautettiin vuonna 1997, kun se fuusioitui LASK Linzin kanssa. Linz voitto nimellä VÖEST Linz Itävallan mestaruuden kaudella 1973–74.


title: Floridsdorfer AC

text: Floridsdorfer Athletics Sports Club on jalkapalloseura Floridsdorfin kaupungista. Seura pelaa Itävallan toiseksi korkeimmalla sarjatasolla 2. Ligassa kaudella 2018–2019. Seura on voittanut Itävallan mestaruuden vuonna 1918.


title: Wiener AC

text: Wiener Athletiksport Club on wieniläinen urheiluseura. Seura on tunnettu erityisesti maahockeysta, jossa sillä on miehissä 19 ja naisissa 17 Itävallan mestaruutta. Jalkapallossa se on voittanut Itävallan mestaruuden vuonna 1915.


title: Wiener AF

text: Wiener AF oli jalkapalloseura Wienin kaupungista. Seura lakkautettiin vuonna 2004. Seura voitti historiansa aikana Itävallan mestaruuden kaudella 1913–14. Itävallan cupin se voitti vuonna 1922.


title: Vanttausjärvi (järvi)

text: Vanttausjärvi on Lapissa Rovaniemellä Vanttausjärvellä sijaitseva järvi.